cyanic-selkie/wikianc huggingface dataset:
ಹಫೀಝರ್ ರೆಹಮಾನ್ ವಾಸಿಫ್ ದೆಹ್ಲವಿ
ಜೀವನಚರಿತ್ರೆ
ಹಫೀಜುರ್ ರಹಮಾನ್ ವಾಸಿಫ್ ದೆಹ್ಲವಿ ೧೦ ಫೆಬ್ರವರಿ ೧೯೧೦ ರಂದು ಶಹಜಹಾನ್‌ಪುರದಲ್ಲಿ ಜನಿಸಿದರು. ಅವರು ಭಾರತದ ಗ್ರ್ಯಾಂಡ್ ಮುಫ್ತಿ ಕಿಫಾಯತುಲ್ಲಾ ಡೆಹ್ಲಾವಿಯವರ ಹಿರಿಯ ಮಗ. ಅವರು ತಮ್ಮ ತಂದೆ ಕಿಫಯಾತುಲ್ಲಾ ದೆಹ್ಲಾವಿ ಮತ್ತು ಖುದಾ ಬಕ್ಷ್ ಮತ್ತು ಅಬ್ದುಲ್ ಗಫೂರ್ ಆರಿಫ್ ದೆಹಲ್ವಿ ಸೇರಿದಂತೆ ವಿದ್ವಾಂಸರೊಂದಿಗೆ ಮದ್ರಸಾ ಅಮಿನಿಯಾದಲ್ಲಿ ಅಧ್ಯಯನ ಮಾಡಿದರು. ಅವರು ಹಮೀದ್ ಹುಸೇನ್ ಫರಿದಾಬಾದಿ ಮತ್ತು ಮುನ್ಷಿ ಅಬ್ದುಲ್ ಘನಿ ಅವರೊಂದಿಗೆ ಇಸ್ಲಾಮಿಕ್ ಕ್ಯಾಲಿಗ್ರಫಿಯನ್ನು ಅಧ್ಯಯನ ಮಾಡಿದರು.
ವಾಸಿಫ್ ದೆಹಲಿ ಸರ್ಕಾರದ ಶಿಕ್ಷಣ ಇಲಾಖೆಯಲ್ಲಿ ಅರೇಬಿಕ್ ಭಾಷೆ ಮತ್ತು ಸಾಹಿತ್ಯದ ಶಿಕ್ಷಕರಾಗಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ೧೯೩೬ ರಲ್ಲಿ, ಅವರ ತಂದೆ ಅವರನ್ನು ಕುತುಬ್ ಖಾನಾ ರಹೀಮಿಯಾ ವ್ಯವಸ್ಥಾಪಕರನ್ನಾಗಿ ಮಾಡಿದರು. ಅವರು ೧೯೫೩ ರಲ್ಲಿ ಮದ್ರಸಾ ಅಮಿನಿಯಾದ ಉಪ-ರೆಕ್ಟರ್ ಆಗಿ ನೇಮಕಗೊಂಡರು. ಅವರು ಸೆಪ್ಟೆಂಬರ್ ೧೯೫೫ ರಲ್ಲಿ ರೆಕ್ಟರ್ ಆದರು ಮತ್ತು ೧೯೭೯ ರಲ್ಲಿ ರಾಜೀನಾಮೆ ನೀಡಿದರು. ಅವರು ಭಾರತೀಯ ಸ್ವಾತಂತ್ರ್ಯ ಹೋರಾಟದಲ್ಲಿ ಭಾಗವಹಿಸಿದರು. ಅವರು ೧೩ ಮಾರ್ಚ್ ೧೯೮೭ ರಂದು ದೆಹಲಿಯಲ್ಲಿ ನಿಧನರಾದರು.
ಸಾಹಿತ್ಯ ಕೃತಿಗಳು
ವಾಸಿಫ್ ತನ್ನ ತಂದೆ ಕಿಫಾಯತುಲ್ಲಾ ದೆಹ್ಲಾವಿ ಅವರು ಕಿಫಾಯತ್ ಅಲ್-ಮುಫ್ತಿ ಎಂದು ಹೊರಡಿಸಿದ ಧಾರ್ಮಿಕ ಶಾಸನಗಳನ್ನು ಒಂಬತ್ತು ಸಂಪುಟಗಳಲ್ಲಿ ಸಂಗ್ರಹಿಸಿದರು. ಪಾಕಿಸ್ತಾನಿ ಇತಿಹಾಸಕಾರ ಅಬು ಸಲ್ಮಾನ್ ಷಹಜಹಾನ್‌ಪುರಿ ಇದನ್ನು ತನ್ನ ಪ್ರಮುಖ ಶೈಕ್ಷಣಿಕ, ರಾಜಕೀಯ, ಧಾರ್ಮಿಕ ಮತ್ತು ಜೀವಂತ ಕೆಲಸವೆಂದು ಪರಿಗಣಿಸಿದ್ದಾರೆ. ವಾಸಿಫ್ ಅವರ ಇತರ ಕೃತಿಗಳು ಸೇರಿವೆ:
ಉಲ್ಲೇಖಗಳು
<references group="" responsive="1">
ಗ್ರಂಥಸೂಚಿ
ವರ್ಗ:೧೯೮೭ ನಿಧನ ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಜಮ್ಮು
ಜಮ್ಮು ಮತ್ತು ಕಶ್ಮೀರ ರಾಜ್ಯದ ಬೇಸಿಗೆಕಾಲದ ರಾಜಧಾನಿ ಜಮ್ಮು ಜಮ್ಮು ಮತ್ತು ಕಾಶ್ಮೀರ ರಾಜ್ಯದ ಚಳಿಗಾಲದ ರಾಜಧಾನಿ; ಜಮ್ಮು ಜಿಲ್ಲೆಯ, ಜಮ್ಮು ವಿಭಾಗದ ಮುಖ್ಯ ಪಟ್ಟಣ. ಚೀನಾಬ್ ನದಿಯ ಉಪನದಿಯಾದ ಟಾವಿಯ ದಡದ ಮೇಲೆ, ಶ್ರೀನಗರದಿಂದ 95ಮೈ. ದಕ್ಷಿಣಕ್ಕೆ, ಉ.ಅ.32ಔ 47' ಮತ್ತು ಪೂ.ರೇ. 74ಔ 50' ಮೇಲೆ ಇದೆ. ಜನಸಂಖ್ಯೆ 5,350,811
ಜಮ್ಮು ವಿಭಾಗದಲ್ಲಿ ಜಮ್ಮು, ಕಾಟುವಾ, ಉದಮ್‍ಪುರ , ದೋದಾ ಮತ್ತು ಪುಂಚ್  ಈ ಐದು ಜಿಲ್ಲೆಗಳಿವೆ. ಈ ವಿಭಾಗ ಹೆಚ್ಚಾಗಿ ಗುಡ್ಡಗಾಡು. ವಾರ್ಷಿಕ ಮಳೆ 41. ಕೆಲವೆಡೆ ಗೋದಿ ಮತ್ತು ಮೆಕ್ಕೆಜೋಳ ಬೆಳೆಯುತ್ತಾರೆ.
ಪ್ರೇಕ್ಷಣೀಯ ಸ್ಥಳಗಳು
ಜಮ್ಮು ನಗರದಲ್ಲಿ ಅನೇಕ ಪುರಾಣಪ್ರಸಿದ್ಧ ಅವಶೇಷಗಳನ್ನು ನೋಡಬಹುದು. ಇಲ್ಲಿಯ ರಘುನಾಥ ದೇವಾಲಯ ಪ್ರಸಿದ್ಧವಾದ್ದು. ಟಾವಿ ನದಿಯ ಎಡದಡದಲ್ಲಿ ರಾಜಮಹಲ್ ಇದೆ. ಭಾರತೀಯ ರೈಲ್ವೆ ಮಾರ್ಗದ ಅಂತಿಮ ನಿಲ್ದಾಣವಾದ ಪಠಾಣ್ ಕೋಟೆಯೊಡನೆ ಜಮ್ಮು ನಗರ ಸಂಪರ್ಕ ಹೊಂದಿದೆ. ಇಲ್ಲಿ ಅರಣ್ಯ ಇಲಾಖೆಯ ಕೇಂದ್ರವುಂಟು.
ವಾಣಿಜ್ಯ
ಜಮ್ಮು ನಗರದ ಹತ್ತಿರ ಇರುವ ಜಂಗಲಗಲಿ ಮತ್ತು ಕಾಲಕೋಟ್ ಪ್ರದೇಶಗಳಲ್ಲಿ ಕಲ್ಲಿದ್ದಲನ್ನು ತೆಗೆಯುತ್ತಾರೆ. ಜಿಪ್ಸಮ್ ಗಣಿಯೂ ಉಂಟು. ಜಮ್ಮು ನಗರದಲ್ಲಿ ಶಾಲಾಕಾಲೇಜುಗಳೂ ಔದ್ಯೋಗಿಕ ಶಿಕ್ಷಣ ಸಂಸ್ಥೆಯೂ ಇವೆ. ಜಮ್ಮು ನಗರದ ಬಹುಸಂಖ್ಯಾತರು ಡೋಗ್ರಾ ಮತ್ತು ಸಿಕ್ಖರು. ವ್ಯಾಪಾರ ಮತ್ತು ವ್ಯವಸಾಯ ಜನರ ಮುಖ್ಯ ಉದ್ಯೋಗ.
ಇತಿಹಾಸ
ಜಮ್ಮು ಪ್ರದೇಶ ಮೊದಲು ರಜಪೂತರ ಆಳ್ವಿಕೆಯಲ್ಲಿತ್ತು. ಅವರನ್ನು ಸಿಕ್ಖರು ಜಯಿಸಿದ ಅನಂತರ ಜಮ್ಮು ನಗರ ಸಿಖ್ ಸಾಮ್ರಾಜ್ಯದ ಒಂದು ಭಾಗವಾಯಿತು. ಜಮ್ಮು ನಗರವನ್ನು ಸ್ವಲ್ಪ ಸಮಯ ರಣಜಿತ್ ಸಿಂಗನೂ ಅವನ ಮರಣಾನಂತರ ಗುಲಾಬ್ ಸಿಂಗನೂ ಆಳಿದರು. 1846ರಲ್ಲಿ ಜಮ್ಮು ಮತ್ತು ಕಾಶ್ಮೀರ ಸೇರಿ ಒಂದು ಸಂಸ್ಥಾನವಾಯಿತು.
ಶಿವಲಿಂಗ ಶಕ್ತಿ (ಚಲನಚಿತ್ರ)
ಶಿವಲಿಂಗ ಶಕ್ತಿ, ಡಿ.ಶಂಕರ್ ಸಿಂಗ್ ನಿರ್ದೇಶನ ಮತ್ತು ನಿರ್ಮಾಪಣ ಮಾಡಿರುವ ೧೯೬೦ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ ಪಿ.ಶ್ಯಾಮಣ್ಣ ಸಂಗೀತ ನಿರ್ದೇಶನ ಮಾಡಿದ್ದಾರೆ. ಉದಯಕುಮಾರ್ ಮತ್ತು ಪ್ರತಿಮಾದೇವಿ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.
ದಿ ಹಿಸ್ಟರಿ ಚಾನೆಲ್
alt=|thumb|126x126px|ಹಿಸ್ಟರಿ ಚಾನೆಲ್ ಲಾಂಛನ ದಿ ಹಿಸ್ಟರಿ ಚಾನೆಲ್ - ಕೇಬಲ್ ಟಿವಿ ಜಾಲದ ವಿಶ್ವದ ಪ್ರಮುಖ ಕಿರುತೆರೆ ವಾಹಿನಿಗಳಲ್ಲೊಂದು. ಈ ವಾಹಿನಿಯಲ್ಲಿ ಪ್ರಮುಖವಾಗಿ ಐತಿಹಾಸಿಕ ಘಟನೆಗಳ ಬಗ್ಗೆ, ಪ್ರಸಿದ್ಧ ವ್ಯಕ್ತಿಗಳ ಇತಿಹಾಸದ ಬಗ್ಗೆ, ಐತಿಹಾಸಿಕ ಆಚರಣೆಗಳ ಬಗ್ಗೆ ಕಾರ್ಯಕ್ರಮಗಳನ್ನು ಪ್ರಸಾರ ಮಾಡಲಾಗುತ್ತದೆ. ಈ ಕಾರ್ಯಕ್ರಮಗಳು ಸಾಮಾನ್ಯವಾಗಿ ಇತಿಹಾಸ ತಜ್ಞರ ವಿವರಣೆಗಳನ್ನು ಮತ್ತು ಅವರ ಸಂದರ್ಶನಗಳನ್ನು, ಐತಿಹಾಸಿಕ ಪುರಾವೆಗಳನ್ನು ಒಳಗೊಂಡಿರುತ್ತವೆ.
ಕಾರ್ಯಕ್ರಮ ನಿರ್ವಹಣೆ ಮತ್ತು ಮಾಲೀಕತ್ವ
ಇಲ್ಲಿನ ಕಾರ್ಯಕ್ರಮಗಳು ಅನೇಕ ಕಾಲಖಂಡಗಳು ಮತ್ತು ವಿಷಯಗಳನ್ನು ಕುರಿತು ಇರುತ್ತವೆ. ಅನೇಕ ಸಲ ಒಂದೇ ತರದ ಕಾರ್ಯಕ್ರಮಗಳನ್ನು ವಾರಗಟ್ಟಲೆ ಅಥವಾ ದಿನವಿಡೀ ಅಯೋಜಿಸಿರುತ್ತಾರೆ. ವಿಷಯಗಳು ಮಿಲಿಟರಿ ಇತಿಹಾಸ,  (ವಿಶೇಷವಾಗಿ  ಎರಡನೆಯ ಮಹಾಯುದ್ಧ), ಮಧ್ಯಯುಗದ ಇತಿಹಾಸ , ೧೯ , ೨೦ , ೨೧ ನೇ ಶತಮಾನಗಳು , ಆಧುನಿಕ  ಇಂಜನಿಯರಿಂಗ್ ,ಮತ್ತು ಐತಿಹಾಸಿಕ ವ್ಯಕ್ತಿಗಳ ಜೀವನಚರಿತ್ರೆಗಳನ್ನು ಒಳಗೊಂಡಿರುತ್ತವೆ. ಅನೇಕ ಕಾರ್ಯಕ್ರಮಗಳು ಸಮಕಾಲೀನ ಸಂಸ್ಕೃತಿ ಮತ್ತು ತಂತ್ರಜ್ಞಾನವನ್ನು ಹಳೆಯ ಕಾಲದೊಂದಿಗೆ ಹೋಲಿಸಿನೋಡುತ್ತವೆ. ಇನ್ನು ಕೆಲವು ಕಾರ್ಯಕ್ರಮಗಳು  ಒಳಸಂಚಿನ ಸಿದ್ಧಾಂತಗಳು, ಧಾರ್ಮಿಕ ವಿವರಣೆಗಳಂತಹ ನಿಗೂಢ ವಿಷಯಗಳನ್ನು ಕೇಂದ್ರವಾಗಿ ಹೊಂದಿರುತ್ತವೆ.
A&E ಟೆಲಿವಿಶನ್ ನೆಟ್‌ವರ್ಕ್ಸ್ ಸಂಸ್ಥೆಯು ಈ ಚಾನೆಲ್ ನ ಮಾಲೀಕತ್ವ ಹೊಂದಿದ್ದು, ಅಮೇರಿಕಾ ಸಂಯುಕ್ತ ಸಂಸ್ಥಾನಗಳು(ಯು. ಎಸ್. ಎ., ಯುನೈಟೆಡ್ ಕಿಂಗ್‌ಡಂ(ಇಂಗ್ಲಂಡ), ಆಸ್ಟ್ರೇಲಿಯಾ, ನ್ಯೂಝೀಲಂಡ್, ಸ್ಪೇನ್ ಮತ್ತು ಲ್ಯಾಟಿನ್ ಅಮೇರಿಕಾಗಳಲ್ಲಿ  ಬೇರೆ ಬೇರೆ ರೂಪಗಳಲ್ಲಿ ಕಾರ್ಯ ನಿರ್ವಹಿಸುತ್ತದೆ. ಈ ಜಾಲವು ಸ್ಟಾರ್ ಟಿವಿ ಮತ್ತು [ಏಈಟಿಎನ್ ಇಂಟರ್‌ನ್ಯಾಶನಲ್]] ಸಂಸ್ಥೆಗಳ ನಡುವಿನ ಒಪ್ಪಂದದ ಅಡಿಯಲ್ಲಿ ಭಾರತದಲ್ಲೂ  ಈಗ ಲಭ್ಯವಿದೆ . ಕುತೂಹಲದ ವಿಷಯವೆಂದರೆ  the channel has consistently produced  prime time ratings in the U.S. comparable to or higher than the A&E Network itself. The channel is not to be confused with a similar, independently-owned, Canadian service, History Television. Indeed, the phrase "Not available in Canada" was commonly heard during the earliest promotional ads for The History Channel, at least those aired on A&E (which is available in Canada),  becoming a de facto slogan.
ಈಗ ಸೈನ್ಯ ಸಂಬಂಧಿ ಕಾರ್ಯುಕ್ರಮಗಳನ್ನು ತನ್ನ ಸೋದರ ಜಾಲವಾದ ಮಿಲಿಟರಿ ಹಿಸ್ಟರಿ ಚಾನೆಲ್ ಗೆ ಬದಲಿಸಿರುವದಾದರೂ, ಎರಡನೇ ಮಹಾಯುದ್ಧ ದ ಕುರಿತು ತನ್ನ ವ್ಯಾಪಕ ಕಾರ್ಯಕ್ರಮಗಳಿಂದಾಗಿ  ಹಿಸ್ಟರಿ ಚಾನೆಲ್ಲು "ಹಿಟ್ಲರ್ ಚಾನೆಲ್", ಎಂಬ ಅವಹೇಳನಾತ್ಮಕ ಅಡ್ದಹೆಸರನ್ನು ಪಡೆಯಿತು. ಒಂದು ಅಮೇರಿಕಾದಲ್ಲಿ ನೆಲೆ ಹೊಂದಿದ ಜಾಲದಿಂದ ನಿರೀಕ್ಷಿಸಬಹುದಾದಂತೆ ಹಿಸ್ಟರಿ ಚಾನೆಲ್ ತನ್ನ ಕಾರ್ಯಕ್ರಮಗಳ ವ್ಯಾಪ್ತಿಯ ಬಹುಭಾಗವನ್ನು ಅಮೇರಿಕನ್ ಮತ್ತು ಪಾಶ್ಚಿಮಾತ್ಯ ಇತಿಹಾಸ ಗಳಿಗೆ ಮೀಸಲಾಗಿಡುತ್ತದೆ .ಹಿಸ್ಟರಿ ಚಾನೆಲ್ ಜಾಲವು ಹಿಂದಿನ ಅಥವಾ ಮಧ್ಯ ಯುಗಕ್ಕಿಂತ, ಈಗಿನ ವಿದ್ಯಮಾನಗಳಿಗೆ ಹೆಚ್ಚಿನ ಪ್ರಾಮುಖ್ಯವನ್ನೂ ಕೊಡುತ್ತಿದೆ. ಈ ಚಾನೆಲ್ ಲಾಭವಿಲ್ಲದ ಬಂಡವಾಳ ಸೇವ ಅವರ್ ಹಿಸ್ಟರಿ  ಹೊಂದಿದ್ದು, ಇತಿಹಾಸ ಹಾಗೂ ಇತಿಹಾಸದ ಪುಟಗಳನ್ನು ಮತ್ತು ಇತಿಹಾಸದ ಉಪಕರಣಗಳನ್ನು ಉಳಿಸುವ ಮಹತ್ವದ ಆಕಾಂಷ್ಕೆಹೊಂದಿದ್ದು, ನಾಶನಲ್ ಟ್ರಶ್ಟ  ಹಿಸ್ಟರಿ ಪ್ರಿಸರ್ವೆಶನ್  ಥರದ ಸ್ಪೂರ್ತಿ ಆದರೆ   ನಾಶನಲ್ ಟ್ರಶ್ಟ  ಹಿಸ್ಟರಿ ಪ್ರಿಸರ್ವೆಶನ್  ಅಲ್ಲ.
Syndication
In Search of... History Channel Run (Ca.1998-2003) Original 1976-1982.
External links
ವರ್ಗ: ಕಿರುತೆರೆ ವಾಹಿನಿಗಳು
ದ ಗುಡ್ ದ ಬ್ಯಾಡ್ ಆ್ಯಂಡ್ ದಿ ಅಗ್ಲಿ (ಚಲನಚಿತ್ರ)
ದ ಗುಡ್ ದ ಬ್ಯಾಡ್ ಆ್ಯಂಡ್ ದಿ ಅಗ್ಲಿ (Il buono, il brutto, il cattivo) ೧೯೬೬ರ ಇಟ್ಯಾಲಿಯನ್ ಭವ್ಯ ಪ್ರಮಾಣದ ಸ್ಪಗೆಟಿ ವೆಸ್ಟರ್ನ್ ಚಲನಚಿತ್ರವಾಗಿದೆ. ಇದನ್ನು ಸರ್ಜಿಯೊ ಲಿಯೋನೆ ನಿರ್ದೇಶಿಸಿದರು. "ದ ಗುಡ್" ಆಗಿ ಕ್ಲಿಂಟ್ ಈಸ್ಟ್‌ವುಡ್, "ದ ಬ್ಯಾಡ್" ಆಗಿ ಲೀ ವ್ಯಾನ್ ಕ್ಲೀಫ಼್ ಮತ್ತು "ದಿ ಅಗ್ಲಿ" ಆಗಿ ಈಲೈ ವಾಲಕ್ ನಟಿಸಿದ್ದಾರೆ. ವಿಂಚೆಂಜ಼ೋನಿ ಹಾಗೂ ಲಿಯೋನೆ ಬರೆದ ಒಂದು ಕಥೆಯನ್ನು ಆಧರಿಸಿ ಇದರ ಚಿತ್ರಕಥೆಯನ್ನು ಏಜ್ ಅಂಡ್ ಸ್ಕಾರ್ಪೆಲಿ, ಲೂಸಿಯಾನೊ ವಿಂಚೆಂಜ಼ೋನಿ ಮತ್ತು ಲಿಯೊನೆ ಬರೆದರು (ಹೆಚ್ಚುವರಿ ಚಿತ್ರಕಥೆ ವಸ್ತು ಹಾಗೂ ಸಂಭಾಷಣೆಯನ್ನು ಹೆಸರಿಸದ ಸರ್ಜಿಯೊ ಡೊನಾಟಿ ನೀಡಿದ್ದಾರೆ). ಛಾಯಾಗ್ರಹಣ ನಿರ್ದೇಶಕ ಟೋನೀನೊ ಡೆಲ್ಲಿ ಕೊಲ್ಲಿ ಚಿತ್ರದ ವ್ಯಾಪಕ ವೈಡ್‍ಸ್ಕ್ರೀನ್ ಛಾಯಾಗ್ರಹಣಕ್ಕೆ ಜವಾಬ್ದಾರರಾಗಿದ್ದರು. ಎನ್ನಿಯೊ ಮೊರ್ರಿಕೋನೆ ಚಿತ್ರದ ಮುಖ್ಯ ತುಣುಕು ಸೇರಿದಂತೆ ಚಿತ್ರದ ಸಂಗೀತವನ್ನು ಸಂಯೋಜಿಸಿದರು. ಇದು ಇಟ್ಯಾಲಿಯನ್ ನೇತೃತ್ವದ ತಯಾರಿಕೆಯಾಗಿದ್ದು ಸ್ಪೇನ್, ಪಶ್ಚಿಮ ಜರ್ಮನಿ ಮತ್ತು ಅಮೇರಿಕದ ಸಹ ನಿರ್ಮಾಪಕರಿದ್ದಾರೆ.
ದ ಗುಡ್ ದ ಬ್ಯಾಡ್ ಆ್ಯಂಡ್ ದಿ ಅಗ್ಲಿಯನ್ನು ಡಾಲರ್ ಚಿತ್ರತ್ರಯದಲ್ಲಿ ಅ ಫ಼ಿಸ್ಟ್‌ಫ಼ುಲ್ ಆಫ಼್ ಡಾಲರ್ಸ್ ಮತ್ತು ಫ಼ಾರ್ ಅ ಫ಼್ಯೂ ಡಾಲರ್ಸ್ ಮೋರ್ ನಂತರ ಮೂರನೇ ಹಾಗೂ ಅಂತಿಮ ಭಾಗವಾಗಿ ಪ್ರಚಾರಮಾಡಲಾಯಿತು. ಈ ಚಿತ್ರವು ಆರ್ಥಿಕ ಯಶಸ್ಸೆನಿಸಿಕೊಂಡಿತು, ಮತ್ತು ಬಾಕ್ಸ್ ಆಫ಼ಿಸ್‍ನಲ್ಲಿ $25 ಮಿಲಿಯನ್‍ಗಿಂತ ಹೆಚ್ಚು ಗಳಿಸಿತು, ಮತ್ತು ಈಸ್ಟ್‌ವುಡ್‍ರನ್ನು ತಾರಾಪಟ್ಟಕ್ಕೇರಿಸುವುದಕ್ಕೆ ಈ ಚಿತ್ರವನ್ನು ಗುರುತಿಸಲಾಗಿದೆ. ಆ ಕಾಲದಲ್ಲಿ ಸ್ಪಗೆಟಿ ವೆಸ್ಟರ್ನ್ ಪ್ರಕಾರದ ಸಾಮಾನ್ಯ ಅಸಮ್ಮತಿಯ ಕಾರಣ, ಬಿಡುಗಡೆಯ ನಂತರ ಈ ಚಿತ್ರಕ್ಕೆ ಸಿಕ್ಕ ವಿಮರ್ಶಾತ್ಮಕ ಪ್ರತಿಕ್ರಿಯೆಯು ಮಿಶ್ರವಾಗಿತ್ತು, ಆದರೆ ನಂತರದ ವರ್ಷಗಳಲ್ಲಿ ಇದು ವಿಮರ್ಶಾತ್ಮಕ ಮೆಚ್ಚುಗೆಯನ್ನು ಪಡೆಯಿತು. ಇಂದು ದ ಗುಡ್ ದ ಬ್ಯಾಡ್ ಆ್ಯಂಡ್ ದಿ ಅಗ್ಲಿಯನ್ನು ಅತ್ಯಂತ ಶ್ರೇಷ್ಠ ಮತ್ತು ಅತ್ಯಂತ ಪ್ರಭಾವಿ ವೆಸ್ಟರ್ನ್ ಚಲನಚಿತ್ರಗಳಲ್ಲಿ ಒಂದಾಗಿ ಕಾಣಲಾಗುತ್ತದೆ.
ಕಥಾವಸ್ತು
೧೮೬೨ರಲ್ಲಿ, ಅಮೇರಿಕದ ಅಂತಃಕಲಹದ ವೇಳೆ, ಮೂವರು ಬೌಂಟಿ ಬೇಟೆಗಾರರು ತಪ್ಪಿಸಿಕೊಂಡಿರುವ ಒಬ್ಬ ಮೆಕ್ಸಿಕನ್ ಡಕಾಯತ ಟೂಕೊ ರಮೀರೇಜ಼್‌ನನ್ನು ಕೊಲ್ಲಲು ಪ್ರಯತ್ನಿಸುತ್ತಾರೆ. ಟೂಕೊ ಆ ಮೂವರಿಗೆ ಗುಂಡು ಹೊಡೆದು ಕುದುರೆ ಮೇಲೆ ಪರಾರಿಯಾಗುತ್ತಾನೆ. ಮತ್ತೊಂದೆಡೆ, ಹಣದಾಸೆಗಾಗಿ ಕೆಲಸ ಮಾಡುವ ಏಂಜಲ್ ಆಯ್ಸ್, ಒಕ್ಕೂಟದ ಚಿನ್ನದ ಒಂದು ಸಂಗ್ರಹವನ್ನು ಕಳುವುಮಾಡಿ ತಪ್ಪಿಸಿಕೊಂಡಿರುವ ಜ್ಯಾಕ್ಸನ್ ಬಗ್ಗೆ ಒಕ್ಕೂಟದ ಮಾಜಿ ಸೈನಿಕ ಸ್ಟೀವನ್ಸ್‌ನನ್ನು ಪ್ರಶ್ನಿಸುತ್ತಾನೆ. ಅವನನ್ನು ಸಾಯಿಸಲು ಏಂಜಲ್ ಆಯ್ಸ್ ಕರಾರು ಮಾಡಿಕೊಂಡಿರುತ್ತಾನೆ. ಜ್ಯಾಕ್ಸನ್ ಬಳಸುತ್ತಿರುವ ಹೊಸ ಹೆಸರಾದ ಬಿಲ್ ಕಾರ್ಸನ್‍ನ್ನು ಸ್ಟೀವನ್ಸ್ ಹೇಳುವಂತೆ ಏಂಜಲ್ ಆಯ್ಸ್ ಮಾಡುತ್ತಾನೆ. ಏಂಜಲ್ ಆಯ್ಸ್‌ನ ಉದ್ಯೋಗದಾತನಾದ ಬೇಕರ್‌ನನ್ನು ಸಾಯಿಸಲು ಸ್ಟೀವನ್ಸ್ ಏಂಜಲ್ ಆಯ್ಸ್‌ಗೆ $೧,೦೦೦ ನ ಪ್ರಸ್ತಾಪವಿಡುತ್ತಾನೆ. ಏಂಜಲ್ ಆಯ್ಸ್ ಹೊಸ ಕೆಲಸವನ್ನು ಒಪ್ಪಿಕೊಳ್ಳುತ್ತಾನೆ, ಆದರೆ ಹೊರಡುವಾಗ ಸ್ಟೀವನ್ಸ್‌ನನ್ನು ಸಾಯಿಸಿ, ಬೇಕರ್‌ನೊಂದಿಗಿನ ತನ್ನ ಒಪ್ಪಂದವನ್ನು ಪೂರೈಸುತ್ತಾನೆ. ನಂತರ ಬೇಕರ್ ಬಳಿ ಹಿಂತಿರುಗಿ ಸ್ಟೀವನ್ಸ್‌ನನ್ನು ಕೊಂದಿದ್ದಕ್ಕಾಗಿ ತನ್ನ ಶುಲ್ಕವನ್ನು ಪಡೆದ ಮೇಲೆ ಬೇಕರ್‌ನನ್ನು ಗುಂಡಿಕ್ಕಿ ಸಾಯಿಸಿ ಸ್ಟೀವನ್ಸ್‌ನಿಂದ ಪಡೆದ ಕೆಲಸವನ್ನು ಮುಗಿಸುತ್ತಾನೆ. ಅದೇ ವೇಳೆ, ಆ ಮೂರು ಬೌಂಟಿ ಬೇಟೆಗಾರರಿಂದ, ಟೂಕೊನಿಂದ "ಬ್ಲಾಂಡಿ" ಎಂದು ಕರೆಯಲ್ಪಡುವ ಒಬ್ಬ ಹೆಸರಿಲ್ಲದ ಅಲೆಮಾರಿ ಟೂಕೊನನ್ನು ಪಾರುಮಾಡಿ ಸ್ಥಳೀಯ ಶೆರಿಫ಼್‍ಗೆ ಒಪ್ಪಿಸಿ ತನ್ನ $2,000 ಬಹುಮಾನವನ್ನು ಪಡೆಯುತ್ತಾನೆ. ಇನ್ನೇನು ಟೂಕೊಗೆ ನೇಣು ಹಾಕುತ್ತಿರುವಾಗ, ಬ್ಲಾಂಡಿ ಅವನ ಕುತ್ತಿಗೆಯ ಹಗ್ಗವನ್ನು ಗುಂಡು ಹೊಡೆದು ವಿಚ್ಛೇದಿಸಿ ಅವನನ್ನು ಮುಕ್ತಗೊಳಿಸುತ್ತಾನೆ. ಇಬ್ಬರೂ ಕುದುರೆ ಮೇಲೆ ಪರಾರಿಯಾಗಿ ಲಾಭದಾಯಕ ಹಣಗಳಿಸುವ ಯೋಜನೆಯಲ್ಲಿ ಬಹುಮಾನವನ್ನು ಹಂಚಿಕೊಳ್ಳುತ್ತಾರೆ. ಅವರು ಮತ್ತಷ್ಟು ಬಹುಮಾನ ಹಣಕ್ಕಾಗಿ ಈ ಪ್ರಕ್ರಿಯೆಯನ್ನು ಇನ್ನೊಂದು ಪಟ್ಟಣದಲ್ಲಿ ಪುನರಾವರ್ತಿಸುತ್ತಾರೆ. ಬ್ಲಾಂಡಿ ಟೂಕೊನ ದೂರುಗಳಿಂದ ಕಿರಿಕಿರಿಗೊಂಡು ಅವನನ್ನು ಮರುಭೂಮಿಯಲ್ಲಿ ಕುದುರೆ ಮತ್ತು ನೀರಿಲ್ಲದೆ ಬಿಟ್ಟುಬಿಡುತ್ತಾನೆ. ಟೂಕೊ ಒಂದು ಹಳ್ಳಿಗೆ ನಡೆದು ಹೋಗುವಲ್ಲಿ ಸಫಲನಾಗುತ್ತಾನೆ ಮತ್ತು ಒಕ್ಕೂಟದ ಪಡೆಗಳು ಆಕ್ರಮಿಸಿರುವ ಒಂದು ಪಟ್ಟಣದಲ್ಲಿ ಬ್ಲಾಂಡಿಯನ್ನು ಪತ್ತೆಹಚ್ಚುತ್ತಾನೆ. ಟೂಕೊ ಬ್ಲಾಂಡಿಯನ್ನು ಬಂದೂಕಿನಿಂದ ಬೆದರಿಸಿ ನೇಣು ಹಾಕಿಕೊಳ್ಳುವಂತೆ ಒತ್ತಾಯಮಾಡಲು ಯೋಜಿಸುತ್ತಾನೆ. ಆದರೆ ಯೂನಿಯನ್ ಪಡೆಗಳು ಪಟ್ಟಣದ ಮೇಲೆ ಗುಂಡಿನ ದಾಳಿಮಾಡಿದಾಗ, ಬ್ಲಾಂಡಿಗೆ ತಪ್ಪಿಸಿಕೊಳ್ಳಲು ಅವಕಾಶ ಸಿಗುತ್ತದೆ.
ಪ್ರಯಾಸದ ಹುಡುಕಾಟದ ನಂತರ, ಟೂಕೊ ಬ್ಲಾಂಡಿಯನ್ನು ಮತ್ತೆ ಸೆರೆಹಿಡಿದು ಒಂದು ಮರುಭೂಮಿಯಲ್ಲಿ ಅವನನ್ನು ಬಲವಂತದಿಂದ ನಡೆಸಿಕೊಂಡು ಹೋಗುವಾಗ ಬ್ಲಾಂಡಿ ನಿರ್ಜಲೀಕರಣದಿಂದ ಕುಸಿದು ಬೀಳುತ್ತಾನೆ. ಟೂಕೊ ಅವನಿಗೆ ಗುಂಡು ಹೊಡೆಯಲು ಸಿದ್ಧನಾಗುತ್ತಿರುವಾಗ, ಅವನು ನಿಯಂತ್ರಣವಿಲ್ಲದ ಒಂದು ಸವಾರಿಬಂಡಿಯನ್ನು ನೋಡುತ್ತಾನೆ. ಒಳಗೆ ಹಲವಾರು ಮೃತ ಕಾನ್‍ಫ಼ೆಡರೇಟ್ ಸೈನಿಕರು ಮತ್ತು ಸಾವಿನ ಸಮೀಪವಿರುವ ಬಿಲ್ ಕಾರ್ಸನ್‍ನನ್ನು ಕಾಣುತ್ತಾನೆ. ಬಿಲ್ ಕಾರ್ಸನ್ ಟೂಕೊಗೆ ಸ್ಯಾಡ್ ಹಿಲ್ ಸಮಾಧಿ ಭೂಮಿಯ ಒಂದು ಗೋರಿಯಲ್ಲಿ ಹೂತಿಟ್ಟಿರುವ $200,000 ಕಾನ್‍ಫ಼ೆಡರೇಟ್ ಚಿನ್ನವನ್ನು ಕೊಡುವುದಾಗಿ ವಾಗ್ದಾನ ನೀಡುತ್ತಾನೆ. ಟೂಕೊ ಆ ಗೋರಿಯ ಮೇಲಿನ ಹೆಸರನ್ನು ಹೇಳುವಂತೆ ಕೇಳುತ್ತಾನೆ, ಆದರೆ ಉತ್ತರಿಸುವ ಮೊದಲೇ ಬಾಯಾರಿಕೆಯಿಂದ ಕಾರ್ಸನ್ ಕುಸಿದು ಬೀಳುತ್ತಾನೆ. ಟೂಕೊ ನೀರಿನೊಂದಿಗೆ ಮರಳಿದಾಗ, ಕಾರ್ಸನ್ ಸತ್ತಿರುತ್ತಾನೆ ಮತ್ತು ಅವನ ಪಕ್ಕದಲ್ಲಿ ಕುಸಿದು ಬಿದ್ದಿರುವ ಬ್ಲಾಂಡಿ, ಸಾಯುವ ಮುನ್ನ ಕಾರ್ಸನ್ ಚೇತರಿಸಿಕೊಂಡು ಆ ಗೋರಿಯ ಮೇಲಿನ ಹೆಸರನ್ನು ತನಗೆ ಹೇಳಿದನೆಂದು ಬಹಿರಂಗಗೊಳಿಸುತ್ತಾನೆ. ಈಗ ಬ್ಲಾಂಡಿಯನ್ನು ಜೀವಂತವಾಗಿರಿಸಲು ಬಲವಾದ ಪ್ರೇರಣೆ ಹೊಂದಿದ ಟೂಕೊ ಅವನಿಗೆ ನೀರು ಕೊಟ್ಟು ತನ್ನ ಸೋದರನು ಆ್ಯಬಟ್ ಆಗಿರುವ, ಹತ್ತಿರದ ಒಂದು ಗಡಿನಾಡು ಧರ್ಮಪ್ರಚಾರ ಸಂಸ್ಥೆಗೆ ಚೇತರಿಸಿಕೊಳ್ಳಲು ಕರೆದೊಯ್ಯುತ್ತಾನೆ.
ಬ್ಲಾಂಡಿ ಚೇತರಿಸಿಕೊಂಡ ಮೇಲೆ, ಇಬ್ಬರೂ ಕಾರ್ಸನ್‍ನ ಬಂಡಿಯಲ್ಲಿದ್ದ ಕಾನ್‍ಫ಼ೆಡರೇಟ್ ಸಮವಸ್ತ್ರಗಳಲ್ಲಿ ಹೊರಡುತ್ತಾರೆ. ಆದರೆ ಯೂನಿಯನ್‍ನ ಸೈನಿಕರು ಅವರನ್ನು ಸೆರೆಹಿಡಿದು ಬ್ಯಾಟರ್‌ವಿಲ್‍ನ ಯುದ್ಧಕೈದಿಗಳ ಶಿಬಿರಕ್ಕೆ ಕರೆದೊಯ್ಯುತ್ತಾರೆ. ಹಾಜರಿ ಕೂಗಿನಲ್ಲಿ, ಟೂಕೊ ಬಿಲ್ ಕಾರ್ಸನ್‍ಗಾಗಿ ಉತ್ತರಿಸಿದಾಗ, ಶಿಬಿರದಲ್ಲಿ ಈಗ ಯೂನಿಯನ್‍ನ ಸಾರ್ಜಂಟ್‍ನ ಮಾರುವೇಷದಲ್ಲಿರುವ ಏಂಜಲ್ ಆಯ್ಸ್‌ನ ಗಮನ ಸೆಳೆಯುತ್ತಾನೆ. ಏಂಜಲ್ ಆಯ್ಸ್ ಟೂಕೊಗೆ ಚಿತ್ರಹಿಂಸೆ ನೀಡಿದಾಗ, ಟೂಕೊ ಸಮಾಧಿ ಭೂಮಿಯ ಹೆಸರನ್ನು ಬಹಿರಂಗಗೊಳಿಸುತ್ತಾನೆ. ಆದರೆ ಗೋರಿಯ ಮೇಲಿನ ಹೆಸರು ಬ್ಲಾಂಡಿಗೆ ಮಾತ್ರ ಗೊತ್ತಿದೆ ಎಂದು ಹೇಳುತ್ತಾನೆ. ಬ್ಲಾಂಡಿ ಚಿತ್ರಹಿಂಸೆಗೆ ಮಣಿಯುವುದಿಲ್ಲ ಎಂದು ಅರಿವಾಗಿ, ಏಂಜಲ್ ಆಯ್ಸ್ ಅವನಿಗೆ ಚಿನ್ನದ ಸಮಾನ ಪಾಲು ಮತ್ತು ಪಾಲುದಾರಿಕೆಯ ಪ್ರಸ್ತಾಪವಿಡುತ್ತಾನೆ. ಬ್ಲಾಂಡಿ ಒಪ್ಪಿ ಏಂಜಲ್ ಆಯ್ಸ್ ಮತ್ತು ಅವನ ತಂಡದೊಂದಿಗೆ ಸವಾರಿ ಹೊರಡುತ್ತಾನೆ. ಸಾಯಿಸಲು ಟೂಕೊನನ್ನು ಟ್ರೇನ್‍ನಲ್ಲಿ ಸಾಗುಹಾಕಲಾಗುತ್ತದೆ, ಆದರೆ ಅವನು ತಪ್ಪಿಸಿಕೊಳ್ಳುತ್ತಾನೆ.
ಬ್ಲಾಂಡಿ, ಏಂಜಲ್ ಆಯ್ಸ್ ಮತ್ತು ಅವನ ಸಹಯೋಗಿಗಳು ಒಂದು ಖಾಲಿಮಾಡಿಸಿದ ಪಟ್ಟಣಕ್ಕೆ ಆಗಮಿಸುತ್ತಾರೆ. ಅದೇ ಪಟ್ಟಣಕ್ಕೆ ಪರಾರಿಯಾಗಿ ಬಂದ ಟೂಕೊ ಒಂದು ಕುಸಿದುಬೀಳುವಂತಿರುವ ಹೋಟೆಲ್‍ನಲ್ಲಿ ಸ್ನಾನಮಾಡುತ್ತಿರುತ್ತಾನೆ. ಅವನನ್ನು ಸಾಯಿಸಲು ಪ್ರಯತ್ನಿಸಿದ ಮೂರು ಬಹುಮಾನ ಬೇಟೆಗಾರರಲ್ಲಿ ಒಬ್ಬನಾದ ಏಲಮ್ ಅವನನ್ನು ಚಕಿತಗೊಳಿಸುತ್ತಾನೆ. ಟೂಕೊ ಏಲಮ್‍ಗೆ ಗುಂಡು ಹೊಡೆಯುತ್ತಾನೆ. ಗುಂಡಿನ ಸದ್ದು ಕೇಳಿಸಿ ಬ್ಲಾಂಡಿ ತನಿಖೆ ಮಾಡುತ್ತಾನೆ. ಅವನಿಗೆ ಟೂಕೊ ಕಂಡು ಅವರಿಬ್ಬರು ತಮ್ಮ ಹಳೆ ಪಾಲುದಾರಿಕೆಯನ್ನು ಪುನರಾರಂಭಿಸಲು ಒಪ್ಪಿಕೊಳ್ಳುತ್ತಾರೆ. ಈ ಜೋಡಿಯು ಏಂಜಲ್ ಆಯ್ಸ್‌ನ ಸಹಯೋಗಿಗಳನ್ನು ಸಾಯಿಸುತ್ತಾರೆ, ಆದರೆ ಸ್ವತಃ ಏಂಜಲ್ ಆಯ್ಸ್ ತಪ್ಪಿಸಿಕೊಂಡಿದ್ದಾನೆಂದು ಕಂಡುಕೊಳ್ಳುತ್ತಾರೆ.
ಟೂಕೊ ಮತ್ತು ಬ್ಲಾಂಡಿ ಸ್ಯಾಡ್ ಹಿಲ ಕಡೆಗೆ ಪ್ರಯಾಣಿಸುತ್ತಿರುವಾಗ, ಆದರೆ ಅವರನ್ನು ಯೂನಿಯನ್ ಪಡೆಗಳು ಒಂದು ಆಯಕಟ್ಟಿನ ಸೇತುವೆಯ ಒಂದು ಬದಿಯಲ್ಲಿ ತಡೆಯುತ್ತಾರೆ. ಮತ್ತೊಂದು ಬದಿಯಲ್ಲಿ ಕಾನ್‍ಫ಼ೆಡರೇಟ್‍ಗಳು ಇರುತ್ತಾರೆ. ಸಮಾಧಿ ಭೂಮಿಗೆ ಪ್ರವೇಶ ದೊರೆಯಲು ಎರಡೂ ಸೇನೆಗಳನ್ನು ಚದುರಿಸುವ ಸಲುವಾಗಿ ಸೇತುವೆಯನ್ನು ಧ್ವಂಸಮಾಡಲು ಬ್ಲಾಂಡಿ ನಿರ್ಧರಿಸುತ್ತಾನೆ. ಸೇತುವೆಯನ್ನು ಸ್ಫೋಟಕಗಳಿಂದ ಕಟ್ಟುತ್ತಿರುವಾಗ, ಮತ್ತೊಬ್ಬರಿಗೆ ಸಹಾಯ ಮಾಡುವ ಮೊದಲು ಒಬ್ಬರು ಸತ್ತ ಸಂದರ್ಭ ಬರಬಹುದಾದ್ದರಿಂದ, ತಾವು ಮಾಹಿತಿಯನ್ನು ಹಂಚಿಕೊಳ್ಳಬೇಕೆಂದು ಟೂಕೊ ಸೂಚಿಸುತ್ತಾನೆ. ಟೂಕೊ ಸಮಾಧಿ ಭೂಮಿಯ ಹೆಸರನ್ನು ಹೇಳುತ್ತಾನೆ, ಮತ್ತು ಬ್ಲಾಂಡಿ ಗೋರಿಯ ಮೇಲಿನ ಹೆಸರು "ಆರ್ಚ್ ಸ್ಟ್ಯಾಂಟನ್" ಎಂದು ಹೇಳುತ್ತಾನೆ. ಸೇತುವೆಯ ಸ್ಫೋಟಗೊಂಡ ನಂತರ ಸೇನೆಗಳು ಚದುರುತ್ತವೆ ಮತ್ತು ಟೂಕೊ ಒಂದು ಕುದುರೆಯನ್ನು ಕದ್ದು ತನಗಾಗಿ ಚಿನ್ನವನ್ನು ಪಡೆಯಲು ಸ್ಯಾಡ್ ಹಿಲ್‍ಗೆ ಪ್ರಯಾಣಿಸುತ್ತಾನೆ. ಅವನು ಆರ್ಚ್ ಸ್ಟ್ಯಾಂಟನ್‍ನ ಗೋರಿಯನ್ನು ಪತ್ತೆಹಚ್ಚಿ ಅಗೆಯಲು ಪ್ರಾರಂಭಿಸುತ್ತಾನೆ. ಬ್ಲಾಂಡಿ ಆಗಮಿಸಿ ಅವನಿಗೆ ಬಂದೂಕನ್ನು ಗುರಿಯಿಟ್ಟು ಮುಂದುವರೆಸುವಂತೆ ಪ್ರೋತ್ಸಾಹಿಸುತ್ತಾನೆ. ಒಂದು ಕ್ಷಣದ ನಂತರ, ಏಂಜಲ್ ಆಯ್ಸ್ ಅವರಿಬ್ಬರನ್ನೂ ಚಕಿತಗೊಳಿಸುತ್ತಾನೆ. ಬ್ಲಾಂಡಿ ಸ್ಟ್ಯಾಂಟನ್‍ನ ಗೋರಿಯನ್ನು ತೆರೆದಾಗ, ಬರಿ ಒಂದು ಅಸ್ಥಿಪಂಜರ ಸಿಗುತ್ತದೆ, ಚಿನ್ನವಲ್ಲ. ತಾನು ಗೋರಿಯ ಮೇಲಿನ ಹೆಸರಿನ ಬಗ್ಗೆ ಸುಳ್ಳು ಹೇಳಿದೆನೆಂದು ಬ್ಲಾಂಡಿ ಹೇಳುತ್ತಾನೆ, ಮತ್ತು ಗೋರಿಯ ನಿಜವಾದ ಹೆಸರನ್ನು ಒಂದು ಬಂಡೆಯ ಮೇಲೆ ಬರೆಯುವುದಾಗಿ ಪ್ರಸ್ತಾಪಿಸುತ್ತಾನೆ. ಸಮಾಧಿ ಭೂಮಿಯ ಪ್ರಾಂಗಣದಲ್ಲಿ ಅದರ ಮೇಲ್ಮೈಯು ಕೆಳಮುಖವಾಗಿರುವಂತೆ ಇಟ್ಟು, ಅವನು ಟೂಕೊ ಮತ್ತು ಏಂಜಲ್ ಆಯ್ಸ್‌ಗೆ ಮೂರು ಜನರ ಸ್ಪರ್ಧೆಯ ಸವಾಲಿಡುತ್ತಾನೆ.
ಮೂವರೂ ಒಬ್ಬರನ್ನೊಬ್ಬರು ದಿಟ್ಟಿಸ ತೊಡಗುತ್ತಾರೆ. ಪ್ರತಿಯೊಬ್ಬರು ಬಂದೂಕನ್ನು ಸೆಳೆಯುತ್ತಾರೆ, ಮತ್ತು ಬ್ಲಾಂಡಿ ಏಂಜಲ್ ಆಯ್ಸ್‌ನನ್ನು ಗುಂಡಿಕ್ಕಿ ಸಾಯಿಸುತ್ತಾನೆ. ಹಿಂದಿನ ದಿನದ ರಾತ್ರಿ ತನ್ನ ಸ್ವಂತ ಬಂದೂಕನ್ನು ಬ್ಲಾಂಡಿ ಖಾಲಿ ಮಾಡಿದ್ದಾನೆ ಎಂದು ಟೂಕೊ ಕಂಡುಕೊಳ್ಳುತ್ತಾನೆ. ವಾಸ್ತವವಾಗಿ ಚಿನ್ನವು ಆರ್ಚ್ ಸ್ಟ್ಯಾಂಟನ್‍ನ ಪಕ್ಕದಲ್ಲಿರುವ "ಅಪರಿಚಿತ" ಎಂಬ ಗುರುತಿರುವ ಗೊರಿಯಲ್ಲಿದೆ ಎಂದು ಬ್ಲಾಂಡಿ ಹೇಳುತ್ತಾನೆ. ಚಿನ್ನದ ಚೀಲಗಳು ಸಿಕ್ಕಾಗ ಆರಂಭದಲ್ಲಿ ಟೂಕೊ ಹಿಗ್ಗಿಹೋಗುತ್ತಾನೆ ಆದರೆ ಬ್ಲಾಂಡಿ ಅವನಿಗೆ ಬಂದೂಕನ್ನು ಗುರಿಯಿಟ್ಟು ಒಂದು ಮರದ ಕೆಳಗೆ ಗಲ್ಲಿನ ಕುಣಿಕೆ ಹಾಕಿಕೊಳ್ಳುವಂತೆ ಆದೇಶಿಸುತ್ತಾನೆ. ಬ್ಲಾಂಡಿ ಟೂಕೊನ ಕೈಗಳನ್ನು ಕಟ್ಟಿ ಒಂದು ಸ್ಥಿರವಿಲ್ಲದ ಗೋರಿ ಕಲ್ಲಿನ ಮೇಲೆ ಸರಿತೂಗಿ ಬೀಳದ ಹಾಗೆ ನಿಂತುಕೊಳ್ಳುವಂತೆ ಒತ್ತಾಯಿಸುತ್ತಾನೆ. ಅವನು ಚಿನ್ನದ ಅರ್ಧಪಾಲನ್ನು ತೆಗೆದುಕೊಂಡು ಹೊರಟುಹೋಗುತ್ತಾನೆ. ಟೂಕೊ ದಯೆ ತೋರಿಸುವಂತೆ ಕಿರುಚಿದಾಗ, ಬ್ಲಾಂಡಿ ಮತ್ತೆ ಕಾಣಿಸಿಕೊಳ್ಳುತ್ತಾನೆ. ಬ್ಲಾಂಡಿ ಬಂದೂಕು ಹೊಡೆತದಿಂದ ಹಗ್ಗವನ್ನು ಕತ್ತರಿಸಿದಾಗ, ಟೂಕೊನ ಕೈಕಟ್ಟಿದ್ದು ಹಾಗೆ ಉಳಿದು ಅವನು ತನ್ನ ಪಾಲಿನ ಚಿನ್ನದ ಮೇಲೆ ಬೀಳುತ್ತಾನೆ. ಟೂಕೊ ಜೋರಾಗಿ ಶಪಿಸುತ್ತಾನೆ ಮತ್ತು ಬ್ಲಾಂಡಿ ದಿಗಂತದಲ್ಲಿ ಹೊರಟು ಹೋಗುತ್ತಾನೆ.
ಪೋಷಕ ಪಾತ್ರವರ್ಗ
• ಕ್ಯಾಪ್ಟನ್ ಕ್ಲಿಂಟನ್ ಆಗಿ ಆಲ್ಡೊ ಜಿಯುಫ಼್ರೆ
• ಕೊರ್ಪೊರಲ್ ವಾಲೇಸ್ ಆಗಿ ಮಾರಿಯೊ ಬ್ರೇಗಾ
• ಫ಼ಾದರ್ ಪಾಬ್ಲೊ ರಮೀರೇಜ಼್ ಆಗಿ ಲುಯೀಜಿ ಪಿಸ್ಟೀಲಿ
• ಎಲಾಮ್ ಆಗಿ ಆಲ್ ಮುಲಾಕ್
• ಸ್ಟೀವನ್ಸ್ ಆಗಿ ಆಂಟೋನಿಯೊ ಕಾಸಾಸ್
• ಬಿಲ್ ಕಾರ್ಸನ್/ಜ್ಯಾಕ್ಸನ್ ಆಗಿ ಆಂಟೋನಿಯೊ ಕಾಸಾಲೆ
• ಮಾರಿಯಾ ಆಗಿ ರಾಡಾ ರಸೀಮೋವ್
• ಅಂಗಡಿಯವನಾಗಿ ಎಂಜ಼ೊ ಪೆಟೀಟೊ
• ಸ್ಟೀವನ್ಸ್‌ನ ಹೆಂಡತಿಯಾಗಿ ಚೇಲೊ ಅಲೋನ್ಸೊ
• ಮೆಕ್ಸಿಕನ್ ಜವಾನನಾಗಿ ಕ್ಲಾಡಿಯೋ ಸ್ಕಾರ್ಚೀಲಿ
• ಶೆರಿಫ಼್ ಆಗಿ ಜಾನ್ ಬಾರ್ಥಾ
• ಬೇಕರ್ ಆಗಿ ಲಿವಿಯೊ ಲೊರೆಂಜ಼ೊನ್
• ಮೆಕ್ಸಿಕನ್ ಜವಾನನಾಗಿ ಸಾಂಡ್ರೊ ಸ್ಕಾರ್ಚೀಲಿ
• ಏಂಜಲ್ ಆಯ್ಸ್‌ನ ತಂಡದ ಸದಸ್ಯನಾಗಿ ಬೆನಿಟೊ ಸ್ಟೆಫ಼ಾನೆಲಿ
• ಸನ್ಯಾಸಿ ಆಗಿ ಏಂಜೆಲೊ ನೋವಿ
• ಏಂಜಲ್ ಆಯ್ಸ್‌ನ ತಂಡದ ಸದಸ್ಯನಾಗಿ ಆಲ್ಡೊ ಸಾಂಬ್ರೆಲ್
• ಹೊಂಬಣ್ಣದ ಕೂದಲ ಬೌಂಟಿ ಬೇಟೆಗಾರನಾಗಿ ಸರ್ಜಿಯೊ ಮೆಂಡಿಜ಼ಾಬಾಲ್
• ಕ್ಲೆಮ್ ಆಗಿ ಲೊರೆಂಜ಼ೊ ರೊಬ್ಲೆಡೊ
• ಸೊಲ್ಡಾಟೊ ಯೂನಿಯೋನ್ ಆಲ್ ಅರೆಸ್ಟೊ ಆಗಿ ರಿಚರ್ಡ್ ಆಲಾಗಿಚ್
• ನೋಡುಗನಾಗಿ ಫ಼ೊರ್ಚುನಾಟೊ ಅರೀನಾ
• ಮೆಸಿಕಾನ್ ಕಾನ್ ಬಿಯೋಂಡೊ ಆಗಿ ಸಿಲ್ವಾನಾ ಬಾಚಿ
• ವೃದ್ಧ ಸೈನಿಕನಾಗಿ ಜೋಸಫ಼್ ಬ್ರ್ಯಾಡ್ಲಿ
• ಬೌಂಟಿ ಬೇಟೆಗಾರ #2 ನಾಗಿ ಫ಼್ರ್ಯಾಂಕ್ ಬ್ರಾನ್ಯಾ
• ನೋಡುಗನಾಗಿ ಅಮೇರಿಗೊ ಕಾಸ್ಟ್ರಿಘೆಲಾ
• ಬೌಂಟಿ ಬೇಟೆಗಾರನಾಗಿ ಸ್ಯಾಟರ್ನೊ ಚೆರಾ
• ಏಂಜಲ್ ಆಯ್ಸ್‌ನ ತಂಡದ ಸದಸ್ಯನಾಗಿ ಲುಯೀಜಿ ಸಿಯವಾರೊ
• ಕಾನ್ಫೆಡರೇಟ್ ಸಿಪಾಯಿಯಾಗಿ ವಿಲಿಯಂ ಕಾನ್ರಾಯ್
• ವಯೊಲಿನಿಸ್ಟಾ ಆಲ್ ಕಾಂಪೊ ಆಗಿ ಆಂಟೋನಿಯೊ ಕೊಂಟ್ರೆರಾಸ್
• ಸೊಲ್ಡಾಟೊ ಕೊನ್ಫೆಡೆರಾಟೊ ಮೊರೆಂಟೆ ಆಕ್ಸೆಲ್ ಡಾರ್ನಾ
• ಉಪ ಅಧಿಕಾರಿಯಾಗಿ ಟೋನಿ ಡಿ ಮಿಟ್ರಿ
• ಸ್ಪೆಟಾಟೋರೆ ಪ್ರೈಮಾ ಇಂಪಿಚಾಜಿಯೋನೆ ಆಗಿ ಆಲ್ಬೆರಿಗೊ ಡೊನಾಡೆಯೊ
• ನೋಡುಗನಾಗಿ ಅಟೀಲಿಯೊ ಡೊಟೇಸಿಯೊ
• ಸಿಯಾಪಿ ಕೋಟ್ ಆಗಿ ಲೂಯಿಸ್ ಫ಼ರ್ನಾಂಡೇಜ಼್ ಡೆ ಎರೀಬೆ
• ಬೋಳುತಲೆಯ ನೋಡುಗನಾಗಿ ವೆರಿಯಾನೊ ಜಿನೇಸಿ
• ಹೋಟೆಲ್ ಮಾಲೀಕನಾಗಿ ಜೀಸಸ್ ಗಜ಼್ಮನ್
• ಸಾರ್ಜೆಂಟ್ ಆಗಿ ವಿಕ್ಟರ್ ಇಸ್ರೇಲ್
• ಮೆಕ್ಸಿಕನ್ ಬೌಂಟಿ ಬೇಟೆಗಾರನಾಗಿ ನಾಜ಼ರೇನೊ ನಟಾಲೆ
• ಬರಿಸ್ಟಾ ಆ ಸೊಕೋರೊ ಆಗಿ ರಿಕಾರ್ಡೊ ಪಲಾಸಿಯೋಸ್
• ವೇಚಿಯೊ ಸರ್ಜೆಂಟೆ ಆಗಿ ಆಂಟೋನಿಯೊ ಪಲೋಂಬಿ
• ಕೊರಿಸ್ಟಾ ಆಲ್ ಕ್ಯಾಂಪೊ ಆಗಿ ಜೂಲಿಯೊ ಮಾರ್ಟಿನೇಜ಼್ ಪಿಯೆರ್ನಾವಿಯೇಜಾ
• ಸುವೊನಟೋರೆ ಆರ್ಮೋನಿಕಾ ಆಲ್ ಕ್ಯಾಂಪೊ ಆಗಿ ಜೀಸಸ್ ಪೋರಾಸ್
• ಏಂಜಲ್ ಆಯ್ಸ್‌ನ ತಂಡದ ಸದಸ್ಯನಾಗಿ ರೊಮಾನೊ ಪೂಪೊ
• ಸ್ಟೀವನ್ಸ್ ಮಗನಾಗಿ ಆಂಟೊನ್ಯೀಟೊ ರೂಯಿಜ಼್
• ಪಿಸ್ಟೊಲೆರೊ ಆಗಿ ಆಯ್ಸಾನೊವಾ ರೂನಾಚಾಗುವಾ
• ಮೆಕ್ಸಿಕನ್ ಬೌಂಟಿ ಬೇಟೆಗಾರನಾಗಿ ಆನ್ರೀಕೆ ಸಾಂಟಿಯಾಗೊ
• ಥಾಮಸ್ 'ಶಾರ್ಟಿ' ಲಾರ್ಸನ್ ಆಗಿ ಹೋಸೆ ಟೆರಾನ್
• ಸೊಲ್ಡಾಟೊ ಯೂನಿಯೋನ್ ಕಾನ್ ಸಿಗಾರೊ ಆಗಿ ಫ಼್ರ್ಯಾಂಕೊ ಟೋಚಿ
ಪೂರ್ವ ನಿರ್ಮಾಣ
ಚಿತ್ರದಲ್ಲಿ ಬ್ಲಾಂಡಿ ಮತ್ತು ಟೂಕೊ ಸೆರೆಯಾಗುವ ಶಿಬಿರವು ಆ್ಯಂಡರ್ಸನ್‍ವಿಲ್‍ನ ಉಕ್ಕಿನ ಕೆತ್ತನೆಗಳ ಮೇಲೆ ಆಧಾರಿತವಾಗಿತ್ತು. ಚಿತ್ರದಲ್ಲಿನ ಅನೇಕ ದೃಶ್ಯಗಳು ಬಖೈರು ಛಾಯಾಚಿತ್ರಗಳಿಂದ ಪ್ರಭಾವಿತವಾಗಿದ್ದವು. ಈ ಚಲನಚಿತ್ರವು ಅಂತಃಕಲಹದ ವೇಳೆ ನಡೆದಿದ್ದುದರಿಂದ, ಇದು ಯುದ್ಧದ ನಂತರ ನಡೆದ ಚಿತ್ರತ್ರಯದಲ್ಲಿನ ಇತರ ಎರಡು ಚಲನಚಿತ್ರಗಳಿಗೆ ಪೂರ್ವಭಾಗವಾಗಿ ಕಾರ್ಯನಿರ್ವಹಿಸಿತು.
ಲಿಯೊನಿ ವಿಂಚೆಂಜ಼ೋನಿಯವರ ಕಲ್ಪನೆಯನ್ನು ಕಥೆಯಾಗಿ ಅಭಿವೃದ್ಧಿಪಡಿಸಿದರು. ವಿಂಚೆಂಜ಼ೋನಿ ಮತ್ತು ಲಿಯೊನೆ ನಡುವಿನ ಸಂಬಂಧ ಹಾಳಾದ ನಂತರ ಅವರು ಬೇಗನೇ ಯೋಜನೆಯಿಂದ ಹೊರಬಂದರು. ಮೂರು ಮುಖ್ಯ ಪಾತ್ರಗಳೆಲ್ಲವೂ ಲಿಯೊನೆಯವರ ಆತ್ಮಚರಿತ್ರಾತ್ಮಕ ಅಂಶಗಳನ್ನು ಹೊಂದಿವೆ.
ಈಸ್ಟ್‌ವುಡ್ ಪ್ರತಿಶತ ಆಧಾರಿತ ಸಂಬಳವನ್ನು ಪಡೆದರು.
ನಿರ್ಮಾಣ
right|thumb|ದ ಗುಡ್ ದ ಬ್ಯಾಡ್ ಆ್ಯಂಡ್ ದಿ ಅಗ್ಲಿಯ ಸೆಟ್, ಹಿನ್ನೆಲೆಯಲ್ಲಿ ವಿಶಿಷ್ಟ ಒರಟು ಭೂಪ್ರದೇಶವನ್ನು ಕಾಣಬಹುದು. right|thumb|ಸ್ಯಾಡ್ ಹಿಲ್ ಸಮಾಧಿ ಭೂಮಿ, ೨೦೧೬. ಚಿತ್ರೀಕರಣವು ರೋಮ್‍ನಲ್ಲಿನ ಸಿನೆಸಿಟ್ಟಾ ನಿರ್ಮಾಣಶಾಲೆಯಲ್ಲಿ ಮೇ ೧೯೬೬ರ ಮಧ್ಯದಲ್ಲಿ ಆರಂಭವಾಯಿತು. ನಂತರ ತಯಾರಿಕೆಯು ಸ್ಪೇನ್‍ನ ಉತ್ತರದಲ್ಲಿನ ಪ್ರಸ್ಥಭೂಮಿ ಪ್ರದೇಶಕ್ಕೆ ಸ್ಥಳಾಂತರವಾಯಿತು. ಇದು ನೈಋತ್ಯ ಅಮೇರಿಕದ ಕಾರ್ಯನಿರ್ವಹಿಸಿತು. ವೆಸ್ಟರ್ನ್ ದೃಶ್ಯಗಳನ್ನು ದಕ್ಷಿಣ ಸ್ಪೇನ್‍ನಲ್ಲಿ ಚಿತ್ರೀಕರಿಸಲಾಯಿತು. ತಯಾರಿಕೆಗೆ ಹೆಚ್ಚು ಸಂಕೀರ್ಣ ಸೆಟ್‌ಗಳು ಬೇಕಾಗಿದ್ದವು; ಹಲವು ಸಾವಿರ ಗೋರಿಕಲ್ಲುಗಳಿರುವ ಸಮಾಧಿ ಭೂಮಿಯನ್ನು ನಿರ್ಮಿಸಲು ಹಲವು ನೂರು ಸ್ಪ್ಯಾನಿಶ್ ಸೈನಿಕರನ್ನು ಬಳಸಿಕೊಳ್ಳಲಾಯಿತು. ಚಿತ್ರೀಕರಣವು ಜುಲೈ ೧೯೬೬ರಲ್ಲಿ ಮುಗಿಯಿತು.
ಆರಂಭದಲ್ಲಿ ಈಸ್ಟ್‌ವುಡ್ ಕಥೆಯಿಂದ ತೃಪ್ತಿಪಡಲಿಲ್ಲ ಮತ್ತು ವಾಲಕ್‍ರ ಪಾತ್ರ ಹೆಚ್ಚು ಉತ್ತಮವಾಗಿದೆಯೆಂದು ಅವರಿಗೆ ಅನಿಸಿತು. ಈಸ್ಟ್‌ವುಡ್ ಪಾತ್ರವನ್ನು ಒಪ್ಪಿಕೊಳ್ಳುವಲ್ಲಿ ಹಿಂಜರಿಯುತ್ತಿದ್ದರು ಆದರೆ ನಂತರ ಒಪ್ಪಿಕೊಂಡರು.
ಚಿತ್ರದಲ್ಲಿ ಅಂತರರಾಷ್ಟ್ರೀಯ ಪಾತ್ರವರ್ಗವನ್ನು ಬಳಸಿದ್ದರಿಂದ, ನಟರು ತಮ್ಮ ಸ್ಥಳೀಯ ಭಾಷೆಗಳಲ್ಲಿ ಅಭಿನಯಿಸಿದರು. ಈಸ್ಟ್‌ವುಡ್, ವ್ಯಾನ್ ಕ್ಲೀಫ಼್ ಹಾಗೂ ವಾಲಕ್ ಇಂಗ್ಲಿಷ್ ಮಾತಾಡಿದರು ಮತ್ತು ರೋಮ್‍ನಲ್ಲಿ ಪ್ರಥಮ ಪ್ರದರ್ಶನಕ್ಕಾಗಿ ಅವರ ಸಂಭಾಷಣೆಗಳನ್ನು ಇಟ್ಯಾಲಿಯನ್‍ನಲ್ಲಿ ಡಬ್ ಮಾಡಲಾಯಿತು. ಅಮೇರಿಕನ್ ಆವೃತ್ತಿಗಾಗಿ, ಮುಖ್ಯಪಾತ್ರಗಳ ಧ್ವನಿಗಳನ್ನು ಬಳಸಲಾಯಿತು, ಆದರೆ ಪೋಷಕ ಪಾತ್ರವರ್ಗದ ಸದಸ್ಯರ ಧ್ವನಿಗಳನ್ನು ಇಂಗ್ಲಿಷ್‍ಗೆ ಡಬ್ ಮಾಡಲಾಯಿತು. ತೆರೆಯ ಮೇಲೆ ಧ್ವನಿಗಳು ಮತ್ತು ತುಟಿ ಚಲನೆಗಳ ನಡುವಿನ ಕಳಪೆ ಹೊಂದಾಣಿಕೆಯಲ್ಲಿ ಇದರ ಫಲಿತಾಂಶವನ್ನು ಗಮನಿಸಬಹುದು; ಯಾವುದೇ ಸಂಭಾಷಣೆಯು ಸಂಪೂರ್ಣವಾಗಿ ಹೊಂದಾಣಿಕೆಯಿಂದಿಲ್ಲ ಏಕೆಂದರೆ ಲಿಯೊನೆ ದೃಶ್ಯಗಳನ್ನು ಹೊಂದಾಣಿಕೆಯ ಧ್ವನಿಯಿಂದ ಅಪರೂಪವಾಗಿ ಚಿತ್ರೀಕರಿಸುತ್ತಿದ್ದರು. ಚಿತ್ರದಲ್ಲಿನ ಎಲ್ಲ ಸಂಭಾಷಣೆಗಳನ್ನು ನಿರ್ಮಾಣದ ನಂತರ ಮುದ್ರಣ ಮಾಡಲಾಯಿತು.
ಲಿಯೊನೆಗೆ ಚಿತ್ರದ ಕೋವಿ ಕದನದ ದೃಶ್ಯಕ್ಕೆ ನೈಜ ಸಮಾಧಿ ಭೂಮಿ ಸಿಗದಿದ್ದರಿಂದ, ಸ್ಪ್ಯಾನಿಶ್ ಸೈನಿಕರನ್ನು ಬಾಡಿಗೆ ಪಡೆದು ಒಂದು ಸಮಾಧಿ ಭೂಮಿಯನ್ನು ಎರಡು ದಿನಗಳಲ್ಲಿ ನಿರ್ಮಿಸಲಾಯಿತು.
ವಿಷಯಗಳು ಮತ್ತು ಛಾಯಾಗ್ರಹಣ
ಹಿಂಸಾಚಾರ ಮತ್ತು ಹಳೆ ಪಶ್ಚಿಮ ರೊಮ್ಯಾಂಟಿಸಿಸಂನ ವಿಸಂಕೇತಿಸುವಿಕೆ ಮೇಲಿನ ಒತ್ತು ಚಿತ್ರದ ಮುಖ್ಯ ವಿಷಯವೆಂದು ಲಿಯೊನೆ ಗಮನಿಸಿದರು. ಕ್ರೌರ್ಯ ಮತ್ತು ದುರಾಸೆಯಂತಹ ನಕಾರಾತ್ಮಕ ವಿಷಯಗಳಿಗೂ ಗಮನ ನೀಡಲಾಯಿತು, ಮತ್ತು ಇವು ಕಥೆಯಲ್ಲಿನ ಮೂರು ಮುಖ್ಯಪಾತ್ರಗಳು ಹಂಚಿಕೊಂಡ ಲಕ್ಷಣಗಳಾಗಿದ್ದವು. ಅನೇಕ ವಿಮರ್ಶಕರು ಈ ಚಿತ್ರದ ಯುದ್ಧವಿರೋಧಿ ವಿಷಯವನ್ನೂ ಗಮನಿಸಿದ್ದಾರೆ. ಅಮೇರಿಕದ ಅಂತಃಕಲಹದಲ್ಲಿ ನಡೆಯುವ ಈ ಚಿತ್ರವು ನಾಗರಿಕರು, ಡಕಾಯಿತರು ಮತ್ತು ಅತ್ಯಂತ ಗಮನಾರ್ಹವಾಗಿ ಸೈನಿಕರಂತಹ ಜನರ ದೃಷ್ಟಿಕೋನಗಳನ್ನು ತೆಗೆದುಕೊಳ್ಳುತ್ತದೆ ಮತ್ತು ಯುದ್ಧದ ಅವಧಿಯಲ್ಲಿ ಅವರ ದೈನಂದಿನ ಕಷ್ಟಗಳನ್ನು ತೋರಿಸುತ್ತದೆ.
ಹಿಂಸಾಚಾರದ ಚಿತ್ರಣದಲ್ಲಿ, ಲಿಯೊನೆ ತಮ್ಮ ವಿಶಿಷ್ಟ ದೀರ್ಘಸಮಯದ ಮತ್ತು ನಿಕಟ ದೂರದ ಚಿತ್ರೀಕರಣ ಶೈಲಿಯನ್ನು ಬಳಸಿದರು. ಇದು ಪ್ರೇಕ್ಷಕರಿಗೆ ಅಭಿನಯಗಳು ಮತ್ತು ಪಾತ್ರಗಳ ಪ್ರತಿಕ್ರಿಯೆಗಳನ್ನು ಆಸ್ವಾದಿಸುವ ಅವಕಾಶ ನೀಡುವ ಮೂಲಕ ಉದ್ವೇಗ ಮತ್ತು ಅನಿಶ್ಚಿತತೆಯನ್ನು ಹೆಚ್ಚಿಸುತ್ತದೆ, ಉದ್ರೆಕದ ಅನಿಸಿಕೆಯನ್ನು ಸೃಷ್ಟಿಸುತ್ತದೆ, ಜೊತೆಗೆ ಸುಂದರ ಭೂದೃಶ್ಯಗಳನ್ನು ಚಿತ್ರೀಕರಿಸುವ ಸ್ವಾತಂತ್ರ್ಯವನ್ನು ಲಿಯೊನೆಗೆ ನೀಡುತ್ತಿತ್ತು. ಚಿತ್ರದ ಅನೇಕ ಕೋವಿ ಕದನಗಳ ಮೊದಲು ಮತ್ತು ಅವುಗಳ ಅವಧಿಯಲ್ಲಿ ಉದ್ವೇಗ ಮತ್ತು ಒತ್ತಡವನ್ನು ಹೆಚ್ಚಿಸಲು ಲಿಯೊನೆ ಸಂಗೀತವನ್ನೂ ಸೇರಿಸಿಕೊಂಡರು.
ಪ್ರಮುಖ ಕೋವಿ ಕದನಗಳನ್ನು ಚಿತ್ರೀಕರಿಸುವಾಗ, ಪಾತ್ರಗಳ ಕ್ರಿಯೆಗಳ ಮೇಲೆ ಹೆಚ್ಚು ಕೇಂದ್ರೀಕರಿಸಲು ಲಿಯೊನೆ ಬಹುತೇಕವಾಗಿ ಸಂಭಾಷಣೆಯನ್ನು ತೆಗೆದಿದ್ದಾರೆ. ಇದು ಚಿತ್ರದ ಸುಪರಿಚಿತ ಮೆಕ್ಸಿಕನ್ ಬಿಕ್ಕಟ್ಟು ಸನ್ನಿವೇಶದ ವೇಳೆಯಲ್ಲಿ ಮುಖ್ಯವಾಗಿತ್ತು. ಈ ಶೈಲಿಯನ್ನು ಚಿತ್ರದ ನಾಯಕರಲ್ಲಿ ಒಬ್ಬನಾದ ಬ್ಲಾಂಡಿಯಲ್ಲಿ ಕಾಣಬಹುದು. ಈ ಪಾತ್ರವನ್ನು ವಿಮರ್ಶಕರು ತನ್ನ ಮಾತುಗಳಿಗಿಂತ ತನ್ನ ಕ್ರಿಯೆಗಳಿಂದ ಹೆಚ್ಚು ವ್ಯಾಖ್ಯಾನಿತನಾದವನು ಎಂದು ವಿವರಿಸಿದ್ದಾರೆ. ಎಲ್ಲ ಮೂರು ಪಾತ್ರಗಳನ್ನು ತಮ್ಮ ವೈಯಕ್ತಿಕ ಲಾಭಕ್ಕಾಗಿ ಕೊಲ್ಲುವ ನಿರ್ಗುಣನಾಯಕರಾಗಿದ್ದಾರೆಂದು ಕಾಣಬಹುದು. ಲಿಯೊನೆ ಶೈಲಿಯುತ ಕೈಚಳಕದ ಬಂದೂಕುಗಾರಿಕೆಯನ್ನು ಕೂಡ ಬಳಸಿದರು.
ಬಿಡುಗಡೆ
ದ ಗುಡ್ ದ ಬ್ಯಾಡ್ ಆ್ಯಂಡ್ ದಿ ಅಗ್ಲಿ ಚಿತ್ರವು ಇಟಲಿಯಲ್ಲಿ ೨೩ ಡಿಸೆಂಬರ್ ೧೯೬೬ರಲ್ಲಿ ಬಿಡುಗಡೆಯಾಯಿತು, ಮತ್ತು ಆ ಕಾಲದಲ್ಲಿ $6.3 ಮಿಲಿಯನ್‍ನಷ್ಟು ಗಳಿಸಿತು.
ಅಮೇರಿಕದಲ್ಲಿ, ಈ ಚಿತ್ರತ್ರಯದ ಮೂರೂ ಚಿತ್ರಗಳು ಒಂದೇ ವರ್ಷ ೧೯೬೭ರಲ್ಲಿ ಬಿಡುಗಡೆಗೊಂಡವು. ದ ಗುಡ್ ದ ಬ್ಯಾಡ್ ಆ್ಯಂಡ್ ದಿ ಅಗ್ಲಿ ೨೯ ಡಿಸೆಂಬರ್ ೧೯೬೭ರಲ್ಲಿ ಬಿಡುಗಡೆಯಾಯಿತು.
ವಿಮರ್ಶಾತ್ಮಕ ಪ್ರತಿಕ್ರಿಯೆ
ಬಿಡುಗಡೆಯಾದ ಮೇಲೆ, ದ ಗುಡ್ ದ ಬ್ಯಾಡ್ ಆ್ಯಂಡ್ ದಿ ಅಗ್ಲಿ ಚಿತ್ರವು ಹಿಂಸಾಚಾರದ ಅದರ ಚಿತ್ರಣಕ್ಕಾಗಿ ಟೀಕೆಗೊಳಗಾಯಿತು. ಇಂದಿನವರೆಗೂ, ಚರ್ವಿತ ಚರ್ವಣ ವೆಸ್ಟರ್ನ್‌ನ್ನು ಪುನಶ್ಚೈತನ್ಯಗೊಳಿಸುವ ಲಿಯೊನೆಯವರ ಪ್ರಯತ್ನವನ್ನು ವ್ಯಾಪಕವಾಗಿ ಒಪ್ಪಿಕೊಳ್ಳಲಾಗಿದೆ.
ಮರುಮೌಲ್ಯಮಾಪನ ಮತ್ತು ಚಿತ್ರದ ಕೊಡುಗೆ
ಕೆಲವು ವಿಮರ್ಶಕರ ಆರಂಭಿಕ ನಕಾರಾತ್ಮಕ ಪ್ರತಿಕ್ರಿಯೆಯ ಹೊರತಾಗಿಯೂ, ಅನಂತರ ಈ ಚಿತ್ರವು ಬಹಳ ಸಕಾರಾತ್ಮಕ ಪ್ರತ್ಯಾದಾನವನ್ನು ಸಂಗ್ರಹಿಸಿದೆ.
ಗೃಹ ಮಾಧ್ಯಮ
ಈ ಚಲನಚಿತ್ರವನ್ನು ಮೊದಲು ವಿಎಚ್ಎಸ್‍ನಲ್ಲಿ ೧೯೮೦ರಲ್ಲಿ ಬಿಡುಗಡೆ ಮಾಡಲಾಯಿತು.
ಡಿವಿಡಿಯಲ್ಲಿ ಮೊದಲ ಬಾರಿಗೆ ಈ ಚಿತ್ರವನ್ನು ೧೯೯೮ರಲ್ಲಿ ಬಿಡುಗಡೆ ಮಾಡಲಾಯಿತು.
೨೦೦೨ರಲ್ಲಿ, ಅಮೇರಿಕದ ಬಿಡುಗಡೆಯಿಂದ ಕತ್ತರಿಸಲಾದ ೧೪ ನಿಮಿಷಗಳ ದೃಶ್ಯಗಳನ್ನು ಚಲನಚಿತ್ರದಲ್ಲಿ ಮತ್ತೆ ಸೇರಿಸಿ ಚಿತ್ರವನ್ನು ಪೂರ್ವಸ್ಥಿತಿಗೆ ತರಲಾಯಿತು.
ಸಂಗೀತ
ಸಂಗೀತವನ್ನು ಲಿಯೊನೆಯ ಮಾಮೂಲಿನ ಸಹಯೋಗಿ ಎನ್ನಿಯೊ ಮೊರ್ರಿಕೋನೆ ಸಂಯೋಜಿಸಿದ್ದಾರೆ. ಬಂದೂಕು ಹಾರಿಸುವಿಕೆ, ಸೀಟಿ ಹೊಡೆಯುವಿಕೆ ಮತ್ತು ಧ್ವನಿ ಬದಲಾವಣೆ ಮಾಡಿ ತ್ವರಿತ ಗಾನ ಸೇರಿದಂತೆ ಇವರ ವಿಶಿಷ್ಟ ಸ್ವಂತಿಕೆಯುಳ್ಳ ಕೃತಿಗಳು ಚಿತ್ರವನ್ನು ವ್ಯಾಪಿಸುತ್ತವೆ. ಇಂದು ಇದರ ಸುಪರಿಚಿತ ಮುಖ್ಯ ಸ್ವರಸಂಗತಿಯನ್ನು ಸಾರ್ವಕಾಲಿಕವಾಗಿ ಅತ್ಯಂತ ಶ್ರೇಷ್ಠ ಚಿತ್ರ ಸಂಗೀತಗಳಲ್ಲಿ ಒಂದೆಂದು ಪರಿಗಣಿಸಲಾಗಿದೆ.
ಜನಪ್ರಿಯ ಸಂಸ್ಕೃತಿಯಲ್ಲಿ
ಚಿತ್ರದ ಶೀರ್ಷಿಕೆಯು ನುಡಿಗಟ್ಟಾಗಿ ಇಂಗ್ಲಿಷ್ ಭಾಷೆಯನ್ನು ಪ್ರವೇಶಿಸಿದೆ. ಸಾಮಾನ್ಯವಾಗಿ ಯಾವುದನ್ನಾದರು ಸಂಪೂರ್ಣವಾಗಿ ವರ್ಣಿಸುವಾಗ ಬಳಸಲ್ಪಡುವ ಇದರ ಅನುಕ್ರಮದ ಪದಸಮುಚ್ಚಯಗಳು ಮೇಲ್ಭಾಗ, ಕೆಳಭಾಗ ಮತ್ತು ಹೆಚ್ಚು ಉತ್ತಮವಾಗಿ ಆಗಬೇಕಾಗಿದ್ದ ಅಥವಾ ಆಗಬಹುದಾಗಿದ್ದ, ಆದರೆ ಆಗಿಲ್ಲದಿರದ ಭಾಗಗಳನ್ನು ಸೂಚಿಸುತ್ತವೆ.
ಈ ಚಿತ್ರವನ್ನು "ಡಾಲರ್ಸ್ ವೆಸ್ಟರ್ನ್" ಸರಣಿಯ ಭಾಗವಾಗಿ ೧೯೬೭ರಲ್ಲಿ ಜೋ ಮಿಲರ್ಡ್ ಕಾದಂಬರಿಯಾಗಿ ಮಾಡಿದರು. ದಕ್ಷಿಣ ಕೋರಿಯಾದ ವೆಸ್ಟರ್ನ್ ಚಲನಚಿತ್ರ ದ ಗುಡ್ ದ ಬ್ಯಾಡ್ ದ ವಿಯರ್ಡ್ (೨೦೦೮) ಈ ಚಿತ್ರದಿಂದ ಸ್ಫೂರ್ತಿ ಪಡೆದಿದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಚಲನಚಿತ್ರಗಳು
ದಿ ಬಿಗ್ ಬ್ಯಾಂಗ್‌ ಥಿಯರಿ (TV ಸರಣಿ)
thumb|right|ದಿ ಬಿಗ್‌ ಬ್ಯಾಂಗ್‌ ಧಿಯರಿಯಲ್ಲಿ ಪಾತ್ರವರ್ಗ. ಎಡದಿಂದ: ಹೊವರ್ಡ್‌, ಲಿಯೊನಾರ್ಡ್‌, ಪೆನ್ನಿ, ಷೆಲ್ಡನ್‌ ಮತ್ತು ರಾಜೇಶ್‌.
ದಿ ಬಿಗ್‌ ಬ್ಯಾಂಗ್‌ ಧಿಯರಿ  ಒಂದು ಅಮೆರಿಕನ್‌ ಸಾಂದರ್ಭಿಕ ಹಾಸ್ಯ (ಸಿಚುಯೇಷನ್‌ ಕಾಮಿಡಿ)ಸರಣಿ.ಚಕ್‌ ಲೊರ್‌ ಮತ್ತು ಬಿಲ್ ಪ್ರ್ಯಾಡಿ ಇದರ ಸೃಷ್ಟಿಕರ್ತ ಮತ್ತು ಕಾರ್ಯಕಾರಿ ನಿರ್ಮಾಪಕರು. 2007ರ ಸೆಪ್ಟೆಂಬರ್‌ 24ರಂದು CBS ವಾಹಿನಿಯಲ್ಲಿ ಇದರ ಪ್ರಥಮ ಪ್ರದರ್ಶನವಾಯಿತು.
ಈ ಹಾಸ್ಯ ಸರಣಿಯು ಕ್ಯಾಲಿಫೊರ್ನಿಯಾದ ಪಸಡೆನಾದಲ್ಲಿ ಚಿತ್ರೀಕರಣಗೊಂಡಿತ್ತು. ಈ ಕ್ಯಾಲ್ಟೆಕ್‌ (ಕ್ಯಾಲಿಫೊರ್ನಿಯಾ ಇನ್ಸ್ಟಿಟ್ಯುಟ್‌ ಆಫ್‌ ಟೆಕ್ನಾಲಜಿ)ನ ಇಬ್ಬರು ಅಸಾಧಾರಣ ಪುರುಷರು - ಒಬ್ಬ ಲಿಯೊನಾರ್ಡ್‌ ಎಂಬ ಪ್ರಾಯೋಗಿಕ ಭೌತಶಾಸ್ತ್ರಜ್ಞ (ಲಿಯೊನಾರ್ಡ್‌ ಹಫ್‌ಸ್ಟೇಟರ್‌), ಇನ್ನೊಬ್ಬ ಷೆಲ್ಡನ್‌ ಎಂಬ ತಾತ್ವಿಕ ಭೌತಶಾಸ್ತ್ರಜ್ಞ - ಈ ಇಬ್ಬರೂ(ಷೆಲ್ಡನ್‌ ಕೂಪರ್‌); ಮನರಂಜನಾ ವೃತ್ತಿಯ ಆಕಾಂಕ್ಷೆಯುಳ್ಳ ಪೆನ್ನಿ ಎಂಬ ಹೊಂಬಣ್ಣದ ಕೂದಲುಳ್ಳ ಆಕರ್ಷಕ ಪರಿಚಾರಿಕೆಯೊಂದಿಗೆ ಒಂದೇ ಸೂರಿನಡಿ ಬದುಕುವುವುದೇ ಈ ಸರಣಿಯ ಕಥಾವಸ್ತು.
ನಿರ್ಮಾಣ ಇತಿಹಾಸ
2006-07 ದೂರದರ್ಶನ ಭಾಗಕ್ಕಾಗಿ ರಚಿಸಲಾದ ಈ ಸರಣಿಯ ಆರಂಭಿಕ ಯೋಜನೆಯು ಇಂದಿನದಕ್ಕಿಂತಲೂ ಗಮನಾರ್ಹವಾಗಿ ಭಿನ್ನವಾಗಿತ್ತು. ಅಂದಿನ ಪಾತ್ರವರ್ಗದಲ್ಲಿ ಕೇವಲ ಜಿಮ್‌ ಪಾರ್ಸನ್ಸ್‌ ಮತ್ತು ಜಾನಿ ಗ್ಯಾಲೆಕಿ ಇದ್ದರು. ಅವರ ನೆರೆಯವಳಾದ ಪೆನ್ನಿಯದು (ಈಗ ಕೇಲೀ ಕ್ವೋಕೊ ನಿರ್ವಹಿಸುತ್ತಿರುವ ಪಾತ್ರ) ತೀರ ಕೆಳ ಮಟ್ಟದ ಪಾತ್ರವಾಗಿತ್ತು. ಈ ಸರಣಿಯನ್ನು ಆಯ್ಕೆ ಮಾಡಲಿಲ್ಲ; ಆದರೆ, ಅದರ ಮರುಪರಿಶೀಲಿಸಿ ಉಳಿದ ಮುಖ್ಯ ಪಾತ್ರವರ್ಗದವರನ್ನು ಸೇರಿಸಿಕೊಂಡು ಪ್ರಸ್ತುತ ರೂಪಕ್ಕೆ ಪರಿವರ್ತಿಸಲು ನಿರ್ಮಾಪಕರರಿಗೆ ಅವಕಾಶ ನೀಡಲಾಯಿತು.
ದಿ ಬಿಗ್‌ ಬ್ಯಾಂಗ್‌ ಧಿಯರಿ ಯ ಎರಡನೆಯ ಯೋಜನೆಯನ್ನು ಜೇಮ್ಸ್‌ ಬರೋಸ್‌ ನಿರ್ದೇಶಿಸಿದರು. ಇವರು ಸರಣಿಯೊಂದಿಗೆ ಮುಂದುವರೆಯಲಿಲ್ಲ. ಈ ಪರಿಷ್ಕೃತ ಯೋಜನೆಯು 2007ರ ಮೇ 14ರಂದು CBSನಿಂದ 13 ಕಂತುಗಳ ಆರ್ಡರನ್ನು ಗಳಿಸಲು ಎಡೆಮಾಡಿತು. CBSನಲ್ಲಿ ಪ್ರಸಾರವಾಗುವ ಮುಂಚೆ ಪ್ರಾಯೋಗಿಕ ಕಂತನ್ನು (ಪೈಲಟ್‌ ಎಪಿಸೊಡ್‌) iTunes ಮೂಲಕ ಉಚಿತವಾಗಿಈ ಸರಣಿಯು 2007ರ ಸೆಪ್ಟೆಂಬರ್‌ 24ರಂದು ಪ್ರಥಮ ಪ್ರದರ್ಶನ ಕಂಡು, 2007ರ ಅಕ್ಟೋಬರ್‌ 19ರಂದು ಪೂರ್ಣ ಪ್ರಮಾಣದ 22 ಕಂತುಗಳ ಪ್ರಸಾರಕ್ಕಾಗಿ ಆಯ್ಕೆಯಾಯಿತು.
2007-2008 ರೈಟರ್ಸ್‌ ಗಿಲ್ಡ್‌ ಆಫ್‌ ಅಮೆರಿಕಾ ಮುಷ್ಕರದ ಕಾರಣ ಈ ಸರಣಿಯ ನಿರ್ಮಾಣವು 2007ರ ನವೆಂಬರ್‌ 6ರಂದು ಸ್ಥಗಿತಗೊಂಡಿತು. ಅಂತಿಮವಾಗಿ 2008ರ ಮಾರ್ಚ್‌ 17ರಂದು ಪುನಃ ಆರಂಭವಾಯಿತು. ಇದು ಹಿಂದಿನಕ್ಕಿಂತ ಮುಂಚಿನ ಸಮಯದಲ್ಲಿ ಪ್ರಸಾರಕ್ಕಾಗಿ ಸ್ಥಾನ ಗಿಟ್ಟಿಸಿತು. ಜೊತೆಗೆ ಒಂಬತ್ತು ಹೊಸ ಕಂತುಗಳು ಇದಕ್ಕೆ ಸೇರ್ಪಡೆಯಾಯಿತು. ಮುಷ್ಕರ ಕೊನೆಗೊಂಡ ನಂತರ, 2008-2009 ಎರಡನೇ ಎರಡನೆ ಬಾರಿಯ ಪ್ರಸಾರಕ್ಕಾಗಿ ಆಯ್ಕೆಯಾಯಿತು. 2008ರ ಸೆಪ್ಟೆಂಬರ್‌ 22ರಂದು ಅದೇ ಸಮಯಕ್ಕೆ ಸರಣಿಯ ಪ್ರಥಮ ಪ್ರದರ್ಶನವಾಯಿತು. ಇದರ ಜನಪ್ರಿಯತೆ ಹೆಚ್ಚುತ್ತಿದು, ಸರಣಿಯು 2010-11ರ ಅವಧಿಗೂ ಎರಡು ವರ್ಷಗಳ ಅವಧಿಯ ನವೀಕರಣೆಯನ್ನು ಪಡೆಯಿತು.
ಲಾಸ್‌ ಏಂಜಲೆಸ್‌ನಲ್ಲಿರುವ ಕ್ಯಾಪಿಫೊರ್ನಿಯಾ ವಿಶ್ವವಿದ್ಯಾನಿಲಯದಲ್ಲಿರುವ ಭೌತಶಾಸ್ತ್ರ ಮತ್ತು ಖಗೋಳ ವಿಜ್ಞಾನ ಪ್ರಾಧ್ಯಾಪಕರಾದ ಡೇವಿಡ್‌ ಸಾಲ್ಜ್‌ಬರ್ಗ್‌ ಚಿತ್ರಕಥೆಯನ್ನು ಪರಿಶೀಲಿಸಿ, ಸಂವಾದ, ಗಣಿತ ಸಮೀಕರಣ ಮತ್ತು ರೇಖಾಚಿತ್ರಗಳನ್ನು ಸರಣಿಯ ಆಸರೆಯಾಗಿ ನೀಡುವರು. ಕಾರ್ಯಕಾರಿ ನಿರ್ಮಾಪಕ ಮತ್ತು ಸಹ-ರಚನಕಾರ ಬಿಲ್‌ ಪ್ರ್ಯಾಡಿಯವರ ಪ್ರಕಾರ, "ಷೆಲ್ಡನ್‌ಗೆ ವಾಸ್ತವಿಕವಾದ ಸಮಸ್ಯೆಯನ್ನು ನೀಡಿ, ಆತನು ಮೊದಲ ಭಾಗದುದ್ದಕ್ಕೂ ಅದನ್ನು ಬಿಡಿಸಲೆಂದು ಯೋಜಿಸಿದ್ದೇವೆ. ಈ ಮೂಲಕ ರಂಗಸಜ್ಜಿಕೆಯತ್ತ ಒಂದು ನೈಜ ಪ್ರಗತಿಯನ್ನು ಕಾಣಬಹುದಾಗಿದೆ... ಈ ಎಲ್ಲ ಸಂಗತಿಗಳೂ ಸರಿಯಾದ ರೀತಿಯಲ್ಲಿ ತರಲು ನಾವು ಶ್ರಮವಹಿಸಿದೆವು."
U.S. ಪ್ರಮಾಣಿತ ಜನಪ್ರಿಯತೆಯ ಅಂದಾಜುಗಳು
ಕೆಳಕಂಡ ಸಂಕ್ಷಿಪ್ತ ತಾತ್ಪರ್ಯ: "ಜನಪ್ರಿಯತೆಯ ಅಂದಾಜು" ಎಂದರೆ, ದೂರದರ್ಶನಗಳನ್ನು ಹೊಂದಿರುವ ಎಲ್ಲ ಮನೆಗಳಲ್ಲಿಯೂ ಸರಣಿಯನ್ನು ವೀಕ್ಷಿಸಲಾಗುತ್ತಿರುವುದು; ಹಾಗೂ, ಪಾಲು ಎಂದರೆ, ಸರಣಿಯನ್ನು ವೀಕ್ಷಿಸಲಾದ ಆ ಸಮಯದಲ್ಲಿ ಬಳಕೆಯಲ್ಲಿರುವ ದೂರದರ್ಶನಗಳ ಶೇಕಡಾವಾರು. "18-49" ಎಂದರೆ ಸರಣಿಯನ್ನು ವೀಕ್ಷಿಸುವ 18ರಿಂದ 49ರ ವಯಸ್ಕರ ಶೇಕಡಾವಾರು. "ವೀಕ್ಷಕರು" ಎಂದರೆ, ಆ ಸಮಯದಲ್ಲಿ ಸರಣಿಯನ್ನು ವೀಕ್ಷಿಸುತ್ತಿರುವ ವೀಕ್ಷಕರ ಸಂಖ್ಯೆ (ದಶಲಕ್ಷ ಪ್ರಮಾಣದಲ್ಲಿ). "ಶ್ರೇಣಿ" ಎಂದರೆ, ಆ ವಾರದಲ್ಲಿ ಪ್ರಸಾರಗೊಂಡ ಇತರೆ TV ಸರಣಿಗಳಿಗೆ ಹೋಲಿಸಿದಾಗ ಸರಣಿಯ ಶ್ರೇಷ್ಠತೆ ಎಂಬುದರ ಬಗ್ಗೆ.
ಕಂತುಗಳ ಜನಪ್ರಿಯತೆಯ ಅಂದಾಜು
CBS ವಾಹಿನಿಯಲ್ಲಿ ಪ್ರಸಾರವಾದ ದಿ ಬಿಗ್‌ ಬ್ಯಾಂಗ್‌ ಧಿಯರಿ ಯ ಪ್ರತಿ ಕಂತಿಗೆ ಒಟ್ಟು ವೀಕ್ಷಕರ ಸಂಖ್ಯೆ ಸರಾಸರಿ ಜನಪ್ರಿಯತೆಯ ಆಧಾರಿತ :
!
UK ವಿತರಣೆ ಮತ್ತು ಜನಪ್ರಿಯತೆ
2008ರ ಫೆಬ್ರುವರಿ 14ರಂದು, "ದಿ ಬಿಗ್‌ ಬ್ಯಾಂಗ್‌ ಥಿಯರಿ" TV ಸರಣಿಯು UKದ ಚಾನೆಲ್‌ 4 ವಾಹಿನಿಯಲ್ಲಿ ತನ್ನ ಮೊದಲ ಪ್ರದರ್ಶನವಾಯಿತು. ಇದರ ವೀಕ್ಷಣಾ ಸರಾಸರಿ 1.0 ದಶಲಕ್ಷವಾಗಿತ್ತು. ಅದರ ಮುಂದಿನ ವಾರ ಪ್ರಸಾರವಾದ ಎರಡನೆಯ ಕಂತಿಗೂ ಸಹ 1.0 ದಶಲಕ್ಷ ವೀಕ್ಷಕರಿದ್ದರು.ಮೂರನೆಯ ಕಂತಿಗೆ,ಸರಾಸರಿ 1.1 ದಶಲಕ್ಷ ವೀಕ್ಷಕರು ಸ್ಪಂದಿಸಿದರು. ಹಿಂದಿನ ಸಂಜೆ ಚಾನೆಲ್‌ 4ರ ಡಿಜಿಟಲ್‌ ಶಾಖೆಯಾದ E4 ವಾಹಿನಿಯಲ್ಲಿ ಈ ಸರಣಿಯು "ಮೊದಲ ನೋಟ"ದ ರೂಪದಲ್ಲಿ ಪ್ರಸಾರಗೊಂಡು, ಸರಾಸರಿ 400,000 ವೀಕ್ಷಕರು ಸಂದಿದ್ದಾರೆ. ಐದನೆಯ ಕಂತು 880,000 ವೀಕ್ಷಕರನ್ನು ಪಡೆಯಿತು. ಮೊದಲ ಐದು ಕಂತುಗಳ ಬಳಿಕ, ವೀಕ್ಷಕರ ಸಂಖ್ಯೆ ಸರಾಸರಿಯು 1 ದಶಲಕ್ಷದ ಮಟ್ಟದಲ್ಲಿಯೇ ಠಳಾಯಿಸುತ್ತಿದೆ. 13ನೆಯ ಕಂತನ್ನು 1.3 ದಶಲಕ್ಷ ವೀಕ್ಷಕರು ವೀಕ್ಷಿಸಿದರು ಮತ್ತು ಅದು ಅತಿ ಹೆಚ್ಚು ಜನರಿಂದ ವೀಕ್ಷಿಸಲಾದ ಕಂತಾಗಿತ್ತು.
2008ರ ಡಿಸೆಂಬರ್‌ ತಿಂಗಳಲ್ಲಿ, ವರ್ಜಿನ್‌ ಮೀಡಿಯಾ ತಮ್ಮ TV ಚಾಯ್ಸ್‌ ಆನ್‌ ಡಿಮ್ಯಾಂಡ್‌ ಸರ್ವಿಸ್‌ ವಾಹಿನಿಯಲ್ಲಿ ಮೊದಲ ಕಂತಿನ ಮೊದಲ ಒಂಬತ್ತು ಕಂತುಗಳನ್ನು ಲಭ್ಯಗೊಳಿಸಿತು. ಮೊದಲನೆಯ ಭಾಗದ ಉಳಿದ ಕಂತುಗಳನ್ನು 2009ರ ಜನವರಿ ತಿಂಗಳಲ್ಲಿ ಲಭ್ಯವಾಗುವಂತೆ ಮಾಡಿತು.
ಹೊರಗಿನ ಕೊಂಡಿಗಳು
ವರ್ಗ:2000ದ ದಶಕದ ಅಮೆರಿಕನ್‌ ಕಿರುತೆರೆ ಸರಣಿ ವರ್ಗ:2007 ದೂರದರ್ಶನ ಸರಣಿ ಪ್ರಥಮ ಪ್ರದರ್ಶನ ವರ್ಗ:ವಾರ್ನರ್‌ ಬ್ರದರ್ಸ್‌ ಟೆಲಿವಿಷನ್‌ರವರ ದೂರದರ್ಶನ ಸರಣಿ ವರ್ಗ:CBS ನೆಟ್ವರ್ಕ್‌ ಸರಣಿ ವರ್ಗ:ಅಮೆರಿಕನ್‌ ಕಿರುತೆರೆ ಸಾಂದರ್ಭಿಕ ಹಾಸ್ಯ ಕಾರ್ಯಕ್ರಮಗಳು ವರ್ಗ:ಕ್ಯಾಲಿಫೋರ್ನಿಯಾದಲ್ಲಿ ಮಾಡಿದ ಕಿರುತೆರೆ ಕಾರ್ಯಕ್ರಮಗಳು
ಗರುಡ (ಹಕ್ಕಿ)
ಗರುಡ (ಹಕ್ಕಿ) ಫಾಲ್ಕನಿ ಫಾರ್ಮೀಸ್ ಗಣದ ಆಕ್ಸಿಪಿಟ್ರಿಡೀ ಕುಟುಂಬದ ಬ್ಯೂಟಿಯಾನಿನೀ ಉಪಕುಟುಂಬಕ್ಕೆ ಸೇರಿದ ಒಂದು ಹಕ್ಕಿ. ಹದ್ದು, ಗಿಡುಗ, ಡೇಗೆ, ರಣಹದ್ದು, ಗೂಬೆ ಮುಂತಾದವುಗಳ ಹತ್ತಿರ ಸಂಬಂಧಿ. ಹ್ಯಾಲಿಯಾಸ್ಟರ್ ಇಂಡಸ್ ಇದರ ವೈಜ್ಞಾನಿಕನಾಮ. ಬ್ರಾಹ್ಮಣಿ ಕೈಟ್ ಎಂಬುದು ಇಂಗ್ಲಿಷಿನಲ್ಲಿ ಸಾಮಾನ್ಯ ಬಳಕೆಯಲ್ಲಿರುವ ಹೆಸರು.
ಭೌಗೋಳಿಕ ಹಂಚಿಕೆ
ಗರುಡ ಭಾರತ, ಬಾಂಗ್ಲಾದೇಶ, ನೇಪಾಳ, ಶ್ರೀಲಂಕಾ, ಪಾಕಿಸ್ತಾನಗಳಲ್ಲಿ ಕಂಡುಬರುತ್ತದೆ. ಇದರ ಹಲವು ಬಗೆಗಳು ಬರ್ಮ, ಇಂಡೋಚೀನ, ಮಲಯಗಳಿಂದ ಹಿಡಿದು ಸಾಲೊಮನ್ ದ್ವೀಪಗಳವರೆಗೂ ಹರಡಿವೆ.
ಆಹಾರ
ಮೀನು, ಕಪ್ಪೆ, ಸಣ್ಣ ಸಣ್ಣ ಹಾವುಗಳು, ಹಲ್ಲಿ, ಸಣ್ಣಗಾತ್ರದ ಸ್ತನಿಗಳು, ಕೋಳಿ, ಕೀಟಮತ್ತು ಅವುಗಳ ಡಿಂಬಗಳು ಮುಂತಾದವು ಗರುಡಪಕ್ಷಿಯ ಮುಖ್ಯ ಆಹಾರ. ಅಪರೂಪವಾಗಿ ಇದು ಹದ್ದು, ರಣಹದ್ದುಗಳಂತೆ ಸತ್ತ ಪ್ರಾಣಿಗಳನ್ನು ತಿನ್ನುವುದುಂಟು.
ಉಲ್ಲೇಖಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಪಕ್ಷಿಗಳು
ಸಿಲಂಬಾಟ್ಟಮ್‌
ಸಿಲಂಬಮ್‌ (சிலம்பம்) ಅಥವಾ ಸಿಲಂಬಾಟ್ಟಮ್‌  ದಕ್ಷಿಣ ಭಾರತದ ತಮಿಳುನಾಡಿನ ಒಂದು ಆಯುಧ-ಆಧಾರಿತ ದ್ರಾವಿಡ ಕದನ-ಕಲೆಯಾಗಿದೆ. ಇದನ್ನು ಮಲೇಷಿಯಾದ ತಮಿಳು ಸಮುದಾಯವೂ ಸಹ ಅಭ್ಯಾಸ ಮಾಡುತ್ತದೆ. ತಮಿಳಿನಲ್ಲಿ, ಸಿಲಂಬಮ್‌ ಪದವು ಬಿದಿರು ಕೋಲನ್ನು ಸೂಚಿಸುತ್ತದೆ. ಅದು ಈ ಶೈಲಿಯಲ್ಲಿ ಬಳಸುವ ಪ್ರಮುಖ ಸಾಧನವಾಗಿದೆ. ಇತರ ಆಯುಧಗಳನ್ನೂ ಬಳಸಲಾಗುತ್ತದೆ, ಉದಾಹರಣೆಗಾಗಿ ಮಡುವು (ಜಿಂಕೆಯ ಕೊಂಬು), ಕತಿ (ಕತ್ತಿ) ಮತ್ತು ವಾಲ್  (ಖಡ್ಗ). ಕುಟ್ಟು ವರಿಸೈ ಎಂದು ಕರೆಯಲ್ಪಡುವ ನಿರಾಯುಧ ಸಿಲಂಬಮ್‌ ಹಾವು, ಹುಲಿ ಮತ್ತು ಹದ್ದು ಮೊದಲಾದ ಪ್ರಾಣಿಗಳ ಚಲನೆಗಳ ಆಧಾರದಲ್ಲಿ ಹೊಡೆತದ ಭಂಗಿಗಳು ಮತ್ತು ನಿಯತಕ್ರಮಗಳನ್ನು ಬಳಸುತ್ತದೆ.
ಕೋಲಿನ ಉದ್ದವು ಭಾಗವಹಿಸುವವರ ಎತ್ತರವನ್ನು ಆಧರಿಸಿರುತ್ತದೆ. ಅದು ತಲೆಯಿಂದ ಮೂರು ಬೆರಳುಗಳಷ್ಟು ಕೆಳಗೆ ಹಣೆಯನ್ನು ತಲುಪಬೇಕು. ಆದರೂ ವಿವಿಧ ಸಂದರ್ಭಗಳಲ್ಲಿ ಬೇರೆ ಬೇರೆ ಉದ್ದಗಳನ್ನು ಬಳಸಲಾಗುತ್ತದೆ. ಇದು ಸಾಮಾನ್ಯವಾಗಿ ಸರಿಸುಮಾರು 1.68 ಮೀಟರ್‌ಗಳಷ್ಟು (ಐದೂವರೆ ಅಡಿ) ಉದ್ದವಿರುತ್ತದೆ. ಸೆಡಿಕುಟ್ಚಿ ಎಂದು ಕರೆಯುವ 3 ಅಡಿಯ ಕೋಲನ್ನು ಸುಲಭವಾಗಿ ಮರೆಮಾಡಬಹುದು. ವಿವಿಧ ಉದ್ದದ ಕೋಲುಗಳ ಬಳಕೆಗೆ ಪ್ರತ್ಯೇಕ ಅಭ್ಯಾಸದ ಅಗತ್ಯವಿರುತ್ತದೆ. ಸಾಮಾನ್ಯ ಹೊಡೆತದ ಭಂಗಿಯೆಂದರೆ ಬಲಕೈಯನ್ನು ಕೋಲಿನ ಹಿಂಭಾಗದ ತುದಿಗೆ ಹತ್ತಿರವಾಗಿ, ಎಡಕೈಯನ್ನು ಸುಮಾರು 40 ಸೆಂಟಿಮೀಟರ್‌ಗಳಷ್ಟು (16 ಇಂಚುಗಳು) ದೂರದಲ್ಲಿ ಹಿಡಿದುಕೊಳ್ಳುವುದು. ಈ ಸ್ಥಾನವು ಸಂಕೀರ್ಣವಾದ ದಾಳಿ ಮತ್ತು ತಡೆಗಳನ್ನೂ ಒಳಗೊಂಡಂತೆ ತಿವಿಯಲು ಮತ್ತು ದೇಹದ ಚಲನೆಗಳಿಗೆ ಉತ್ತಮ ಅವಕಾಶ ಮಾಡಿಕೊಡುತ್ತದೆ.
ಇತಿಹಾಸ
ಸಿಲಂಬಮ್‌ ಬಹುಶಃ ಕುರಿಂಜಿ ಬೆಟ್ಟಗಳಲ್ಲಿ ಹುಟ್ಟಿಕೊಂಡಿರಬಹುದು. ಇದು ಈಗಿನ ದಕ್ಷಿಣ ಭಾರತದ ಕೇರಳದಲ್ಲಿದೆ. ಸುಮಾರು 5000 ವರ್ಷಗಳ ಹಿಂದೆ ಅದು ನಿಜವಾಗಿ ತಮಿಳು ಪ್ರದೇಶವಾಗಿತ್ತು. ಆ ಪ್ರದೇಶದ ನರಿಕುರಾವರ್, ಯುದ್ಧದಲ್ಲಿ ಮತ್ತು ಕಾಡು ಪ್ರಾಣಿಗಳ ವಿರುದ್ಧ ರಕ್ಷಿಸಿಕೊಳ್ಳಲು ಚಿಲಂಬಂಬೂ  ಎನ್ನುವ ಬಾಗುಹಲಗೆ(ಸ್ಟೇವ್)ಗಳನ್ನು ಬಳಸುತ್ತಿದ್ದರೆಂದು ಹೇಳಲಾಗಿದೆ. ಅವರು ಹಿಂದು ಧಾರ್ಮಿಕ ಹಬ್ಬಗಳ ಸಂದರ್ಭಗಳಲ್ಲಿ ಏಕ ಕೋಲಿನ-ಕಾದಾಟ ಪ್ರದರ್ಶನಗಳನ್ನೂ ನಿರ್ವಹಿಸುತ್ತಿದ್ದರು. ಈ ಕಲೆಯು ಸಂಗಮ್ ಅವಧಿಯಲ್ಲಿ ದಕ್ಷಿಣ ಭಾರತದ ಪ್ರಾಚೀನ ಚೋಳ, ಚೇರ ಮತ್ತು ಪಾಂಡ್ಯ ರಾಜರುಗಳಿಂದ ಪ್ರೋತ್ಸಾಹಿಸಲ್ಪಟ್ಟಿತು. ಟ್ರಾವನ್ಕೋರ್ ರಾಜರ ಮರಾವರ್ ಪಾಡ, ಸಿಲಂಬಮ್‌ಅನ್ನು ಶತ್ರುಗಳ ವಿರುದ್ಧದ ಯುದ್ಧದಲ್ಲಿ ಬಳಸಿದರು.
ತಮಿಳು ಸಂಗಮ್ ಸಾಹಿತ್ಯದಲ್ಲಿ ಸಿಲಪ್ಪಾಡಿಕ್ಕರಮ್ ಸೂಚನೆಯು 2ನೇ ಶತಮಾನದಷ್ಟು ಹಿಂದಿನದಾಗಿದೆ. ಇದು ವಿದೇಶಿ ವ್ಯಾಪಾರಿಗಳಿಗೆ ಸಿಲಂಬಮ್ ಕೋಲುಗಳು, ಖಡ್ಗಗಳು, ಮುತ್ತುಗಳು ಮತ್ತು ಯುದ್ಧ ಕವಚಗಳ ಮಾರಾಟವನ್ನು ಸೂಚಿಸುತ್ತದೆ. ಮಧುರೈ ನಗರದ ಪುರಾತನ ವ್ಯಾಪಾರ ಕೇಂದ್ರವು ಜಾಗತಿಕವಾಗಿ ಬಹುಪ್ರಸಿದ್ಧಿಯನ್ನು ಗಳಿಸಿತು ಹಾಗೂ ಅಲ್ಲಿಗೆ ರೋಮನ್ನರು, ಗ್ರೀಕರು ಮತ್ತು ಈಜಿಪ್ಟರು ಗುಂಪುಗುಂಪಾಗಿ ಬರುತ್ತಿದ್ದರೆಂದು ಹೇಳಲಾಗಿದೆ. ಅವರು ತಮಿಳು ಪ್ರದೇಶಗಳೊಂದಿಗೆ ನಿಯಮಿತವಾಗಿ ಸಮುದ್ರ ವ್ಯಾಪಾರವನ್ನು ಹೊಂದಿದ್ದರು. ಭಾರತದ ಕದನ-ಕಲೆಗಳಲ್ಲಿ ಬಳಸಲಾದ ಮೊದಲ ಆಯುಧವಾದ ಬಿದಿರಿನ ಕೋಲು ಪ್ರವಾಸಿಗರಲ್ಲಿ ಅಧಿಕ ಬೇಡಿಕೆಯನ್ನು ಪಡೆದಿತ್ತು.
ರಾಜ ವೀರಪಾಂಡ್ಯ ಕಟ್ಟಾಬೊಮ್ಮನ್ (1760–1799)ನ ಸೈನಿಕರು ಮುಖ್ಯವಾಗಿ ಬ್ರಿಟಿಷ್ ಸೈನ್ಯದ ವಿರುದ್ಧದ ಯುದ್ಧದಲ್ಲಿ ಅವರ ಸಿಲಂಬಮ್‌ ಕೌಶಲಗಳನ್ನು ಅವಲಂಬಿಸಿದ್ದರು. ಬ್ರಿಟಿಷ್ ವಸಾಹತುಗಾರರು ಇತರ ಅನೇಕ ವ್ಯವಸ್ಥೆಗಳೊಂದಿಗೆ ಸಿಲಂಬಮ್‌ಅನ್ನೂ ನಿಷೇಧಿಸಿದ ನಂತರ ಭಾರತದ ಕದನ-ಕಲೆಗಳು ಅವನತಿಯತ್ತ ಸಾಗಿದವು. ಅವರು ಆಧುನಿಕ ಪಾಶ್ಚಿಮಾತ್ಯ ಮಿಲಿಟರಿ ತರಬೇತಿ ವಿಧಾನವನ್ನೂ ಬಳಕೆಗೆ ತಂದರು. ಅದು ಸಾಂಪ್ರದಾಯಿಕ ಆಯುಧ ಸಮುದಾಯಕ್ಕೆ ವಿರುದ್ಧವಾಗಿ ಫಿರಂಗಿ, ಬಂದೂಕಗಳು ಚಾಲ್ತಿಗೆ ಬರುವಂತೆ ಮಾಡಿತು. ಕೋಲು ಅದರ ಕದನದ-ಶ್ರೇಷ್ಠತೆಯನ್ನು ಕಳೆದುಕೊಂಡಿತು ಹಾಗೂ ಸಿಲಂಬಮ್‌ನ ಕೆಲವು ವ್ಯಾಪಕ ತಂತ್ರಗಳು ಮತ್ತು ಶೈಲಿಗಳು ನಾಶವಾದವು. ಆ ಸಂದರ್ಭದಲ್ಲಿ, ಸಿಲಂಬಮ್‌ ಭಾರತಕ್ಕಿಂತ ಆಗ್ನೇಯ ಏಷ್ಯಾದಲ್ಲಿ ಹೆಚ್ಚು ವ್ಯಾಪಕವಾಗಿ ಹರಡಿತು. ಇದನ್ನೂ ಇಂದೂ ಸಹ ಮಲೇಷಿಯಾದಲ್ಲಿ ಅಭ್ಯಾಸ ಮಾಡಲಾಗುತ್ತದೆ. ಉದಾ. ಸೆಲಾಂಗರ್‌ನಲ್ಲಿರುವ ಮಲೇಷಿಯನ್ ಸಿಲಂಬಮ್‌ ಸೊಸೈಟಿಯ ಸಂಸ್ಥಾಪಕನಾದ ಮಹಾಗುರು ಶ್ರೀ S. ಅರುಮುಗಮ್; ಅಥವಾ ಪೆನಾಂಗ್‌ನಲ್ಲಿರುವ ಪೆನ್ಸಿಲನ್ ಸಂಸ್ಥೆಯ ಸ್ಥಾಪಕನಾದ ಮಾಸ್ಟರ್ ಅನ್ಬನಾತಮ್.
ಆರೋಗ್ಯ ಮತ್ತು ವೈದ್ಯಕೀಯ ಪ್ರಯೋಜನಗಳು
ವೈದ್ಯರು ಅಥವಾ ಅಂತಹ ಚಾಣಾಕ್ಷತೆ, ಆರ್ಮ್ ಮತ್ತು ಕಣ್ಣುಗಳು ಸಹಕಾರ, ಪಾದ ಮತ್ತು ಐಸ್ ಸಹಕಾರ, ದೇಹ ಸಮತೋಲನ, ಸ್ನಾಯುಗಳ ಪವರ್ ಸುಧಾರಿಸುವ ವೈದ್ಯಕೀಯ ಪ್ರಯೋಜನಗಳು ಗಳಿಸುವಿರಿ  ಸಿಲಂಬಮ್  ಮತ್ತು '' ಕೈ ಸಿಲಂಬಮ್ '(ಕುಟ್ಟು ವರಿಸೈ) ಸಾಮಾನ್ಯ ತರಬೇತಿ, ಸ್ಪೀಡ್, ಸ್ನಾಯು ಕ್ಷಮತೆ, Circulo ಸಹಿಷ್ಣುತೆ ಸ್ನಾಯುಗಳ ಸಾಮರ್ಥ್ಯ ಮತ್ತು ಕಾರ್ಡಿಯೋ (ಹೃದಯ) ದಕ್ಷತೆಯನ್ನು ಹೆಚ್ಚಿಸುತ್ತದೆ.
ತಂತ್ರಗಳು
ನೆಗೆಯುವ ತಂತ್ರಗಳು ಮತ್ತು ಕ್ರಮಗಳನ್ನು ಕಲಿಯುವುದಕ್ಕಿಂತ ಮೊದಲು ಆರಂಭದಲ್ಲಿ ಕಾಲ್ಚಳಕವನ್ನು (ಕಾಲಡಿ ) ಕಲಿಸಿಕೊಡಲಾಗುತ್ತದೆ. ಅವರು ಆನಂತರ ಕೋಲಿನ ಚಲನೆಯನ್ನು ನಿಲ್ಲಿಸದೆ ನೆಗೆತಗಳನ್ನು ಬದಲಾಯಿಸುವ ವಿಧಾನಗಳನ್ನು ಕಲಿಯುತ್ತಾರೆ. ಹದಿನಾರು ವಿಧಾನಗಳಿವೆ, ಅವುಗಳಲ್ಲಿ ನಾಲ್ಕು ಅತಿ ಮುಖ್ಯವಾದವು. ಕಾಲ್ಚಳಕ ಕ್ರಮಗಳು ಸಿಲಂಬಮ್‌ ಮತ್ತು ಕುಟ್ಟು ವರಿಸೈ (ಖಾಲಿ ಕೈಯ ಕಲೆ)ಯ ಪ್ರಮುಖ ಅಂಶಗಳಾಗಿವೆ. ಸಾಂಪ್ರದಾಯಿಕವಾಗಿ, ತರಬೇತಿದಾರರು ಮೊದಲು ದೀರ್ಘಕಾಲದವರೆಗೆ ಕಾಲಡಿಯನ್ನು ಕಲಿಸುತ್ತಾರೆ, ನಂತರ ಕುಟ್ಟು ವರಿಸೈಗೆ ಮುಂದುವರಿಯುತ್ತಾರೆ. ಕುಟ್ಟು ವರಿಸೈಯಲ್ಲಿನ ತರಬೇತಿಯು, ಭಾಗವಹಿಸುವವರಿಗೆ ಖಾಲಿ ಕೈಗಳನ್ನು ಬಳಸುವಾಗ ಸಿಲಂಬಮ್‌ ಕೋಲಿನ ಚಲನೆಗಳ ಬಗ್ಗೆ ನೆನೆಯುವಂತೆ ಮಾಡುತ್ತದೆ. ಆದ್ದರಿಂದ ಕಾಳಗದಾಳುಗಳಿಗೆ ಕೋಲಿನ ತರಬೇತಿಗಿಂತ ಮೊದಲು ಬರಿಯ ಕೈಗಳ ತರಬೇತಿಯನ್ನು ನೀಡಲಾಗುತ್ತದೆ.
ಕಲಿಯುವವನು ಅಂತಿಮ ಹಂತವನ್ನು ತಲುಪಿದಾಗ, ಕೋಲನ್ನು ಒಂದು ತುದಿಯಲ್ಲಿ ಚೂಪುಗೊಳಿಸಲಾಗುತ್ತದೆ. ನಿಜವಾದ ಸ್ಪರ್ಧೆಯಲ್ಲಿ ತುದಿಗಳಿಗೆ ವಿಷವನ್ನು ಲೇಪಿಸಬಹುದು. ತರಬೇತಿಯ ಅಂತಿಮ ಗುರಿಯೆಂದರೆ ಬಹು ಆಯುಧಗಳ ವಿರೋಧಿಗಳ ವಿರುದ್ಧ ಸೆಣಸಾಡುವುದು.
ಸಿಲಂಬಮ್‌ ಮುಖ್ಯ ಕೈಯು ಮೇಲ್ಭಾಗಕ್ಕಿರುವ ದುರ್ಬಲ ಕೈಯ ಹಿಂಭಾಗಕ್ಕೆ ಚಾಚಿಕೊಳ್ಳುವುದರೊಂದಿಗೆ ಬಲವಾದ ಹ್ಯಾಮರ್ ಹಿಡಿತಕ್ಕೆ ಹೆಚ್ಚು ಆದ್ಯತೆ ಕೊಡುತ್ತದೆ. ಪ್ರಬಲ ಕೈ ಕೋಲಿನ ಒಂದು ತುದಿಯಿಂದ ಕೈಯ ಅಗಲ ಮತ್ತು ಹೆಬ್ಬೆರಳಿನ ಉದ್ದದಷ್ಟು ದೂರದಲ್ಲಿ ಕೋಲನ್ನು ಭದ್ರವಾಗಿ ಹಿಡಿಯುತ್ತದೆ ಹಾಗೂ ದುರ್ಬಲ ಕೈಯು ಪ್ರಬಲ ಕೈಯಿಂದ ಹೆಬ್ಬೆರಳಿನ ಉದ್ದದಷ್ಟು ದೂರದಲ್ಲಿರುತ್ತದೆ. ದುರ್ಬಲ ಕೈ ಕೋಲನ್ನು ಮುಟ್ಟುವುದು ಮತ್ತು ಅದರ ಚಲನೆಯನ್ನು ನಿರ್ದೇಶಿಸುವುದು ಮಾತ್ರ. ಸಿಲಂಬಮ್‌ ಬಹುಮುಖ ಸಾಮರ್ಥ್ಯಕ್ಕೆ ಹೆಚ್ಚು ಒತ್ತು ನೀಡುತ್ತದೆ. ಹ್ಯಾಮರ್ ಹಿಡಿತವನ್ನು ಹೊರತುಪಡಿಸಿ ಕೋಲನ್ನು ಹಿಡಿಯುವುದರಲ್ಲಿ ಇತರ ಎರಡು ವಿಧಾನಗಳಿವೆ. ಕೋಲನ್ನು ಹಿಡಿಯುವ ವಿಧಾನದಿಂದಾಗಿ ಮತ್ತು ಅದು ಹೆಚ್ಚು ತೆಳ್ಳಗಿರುವುದರಿಂದ, ತೊಡೆಸಂದುಗಳಿಗೆ ಹೊಡೆತಗಳು ಬೀಳುವ ಸಂಭವವು ಹೆಚ್ಚಾಗಿರುತ್ತದೆ ಮತ್ತು ಅದನ್ನು ತಡೆಯುವುದು ಕಷ್ಟವಾಗಿರುತ್ತದೆ. ಹ್ಯಾಮರ್ ಹಿಡಿತವನ್ನು ಹೊರತು ಪಡಿಸಿ, ಸಿಲಬಂಮ್ ಪೋಕರ್ ಹಿಡಿತ ಮತ್ತು ಐಸ್-ಪಿಕ್ ಹಿಡಿತವನ್ನೂ ಬಳಸುತ್ತದೆ. ಕೆಲವು ತಡೆ ಮತ್ತು ಹೊಡೆತಗಳನ್ನು ಪೋಕರ್ ಹಿಡಿತವನ್ನು ಬಳಸಿಕೊಂಡು ನೀಡಲಾಗುತ್ತದೆ. ಐಸ್-ಪಿಕ್ ಹಿಡಿತವನ್ನು ಒಂದು ಕೈಯ ದಾಳಿಯಲ್ಲಿ ಬಳಸಲಾಗುತ್ತದೆ. ಕೋಲನ್ನು ನಡೆಯುವಾಗ-ಬಳಸುವ-ಕೋಲಿನಂತೆ ಹಿಡಿಯಲಾಗುತ್ತದೆ ಮತ್ತು ಮಣಿಕಟ್ಟನ್ನು ಬಳಸಿಕೊಂಡು ಕೈ ಅದನ್ನು ತಿರುಗಿಸುತ್ತದೆ.
ಕಾದಾಟದಲ್ಲಿ, ಕಾದಾಳಿಗಳು ಕೋಲನ್ನು ಅವರ ದೇಹದ ಮುಂಭಾಗದಲ್ಲಿ, ಕೈಗಳನ್ನು ಮುಕ್ಕಾಲು ಭಾಗದಷ್ಟು ಮುಂದಕ್ಕೆ ಚಾಚಿಕೊಂಡು ಹಿಡಿದುಕೊಂಡಿರುತ್ತಾರೆ. ಆ ಸ್ಥಾನದಿಂದ ಅವರು ಮಣಿಕಟ್ಟನ್ನು ಮಾತ್ರ ಚಲಿಸಿ ಎಲ್ಲಾ ರೀತಿಯ ದಾಳಿಗಳನ್ನು ಮಾಡಬಹುದು. ನಿಜವಾಗಿ, ಹೆಚ್ಚಿನ ಸಿಲಂಬಮ್‌ ಚಲನೆಗಳನ್ನು ಮಣಿಕಟ್ಟಿನ ಚಲನೆಯಿಂದ ಮಾಡಲಾಗುತ್ತದೆ. ಆ ಮೂಲಕ ಇದನ್ನು ಶೈಲಿಯ ಪ್ರಮುಖ ಅಂಶವಾಗಿ ಮಾಡುತ್ತದೆ. ಹೊಡೆತವು ಕಾಲಡಿ (ಕಾಲ್ಚಳಕ)ಯ ಮೂಲಕ ಮಣಿಕಟ್ಟಿನಿಂದ ವೇಗವನ್ನು ಮತ್ತು ದೇಹದಿಂದ ಬಲವನ್ನು ಪಡೆಯುತ್ತದೆ. ಕೋಲನ್ನು ಮುಂಭಾಗದಲ್ಲಿ ಹಿಡಿಯುವುದರಿಂದ, ಹೊಡೆತಗಳು ಟೆಲಿಗ್ರಾಫಿಕ್ ಆಗಿರುತ್ತವೆ, ಅಂದರೆ ಕಾಳಗದಾಳುಗಳು ಅವರ ಉದ್ದೇಶಗಳನ್ನು ವಿರೋಧಿಯಿಂದ ಮುಚ್ಚಿಡುವುದಿಲ್ಲ. ಅವರು ಎದುರಾಳಿಯು ತಡೆಯಲಾರದಷ್ಟು ಸಂಪೂರ್ಣ ವೇಗದಲ್ಲಿ ನಿರಂತರವಾಗಿ ಸತತ ಹೊಡೆತಗಳೊಂದಿಗೆ ದಾಳಿ ಮಾಡುತ್ತಾರೆ. ಸಿಲಂಬಮ್‌ನಲ್ಲಿ, ಒಂದು ಹೊಡೆತವು ಆರಂಭಗೊಂಡು, ಮತ್ತೊಂದಕ್ಕೆ ನೆರವು ನೀಡುತ್ತದೆ. ಒಂದು ದಾಳಿಯನ್ನು ಮತ್ತೊಂದಾಗಿ ತಪ್ಪಾಗಿ ತೋರಿಸುವ ಮೂಲಕ ಮೋಸವನ್ನೂ ಮಾಡಲಾಗುತ್ತದೆ.
ಹೊಡೆತಗಳೊಂದಿಗೆ ಸಿಲಂಬಮ್‌ ಪೂಟ್ಟು ಎಂದು ಕರೆಯುವ ವಿವಿಧ ರೀತಿಯ ಪಟ್ಟುಗಳನ್ನು ಒಳಗೊಂಡಿದೆ. ಕಾಳಗದಾಳುಗಳು ಕೋಲನ್ನು ಹಿಡಿದು ಪ್ರಯೋಗಿಸುವಾಗ ಹೆಚ್ಚು ಜಾಗರೂಕರಾಗಿರಬೇಕು. ಇಲ್ಲದಿದ್ದರೆ ಅವರು ಹಿಡಿದೆಳೆಯಲ್ಪಟ್ಟು, ಕಾದಾಟದಲ್ಲಿ ಸೋಲನ್ನು ಅನುಭವಿಸುತ್ತಾರೆ. ತಡೆಗಳನ್ನು ವಿರೋಧಿಯನ್ನು ನಿಷ್ಕ್ರಿಯಗೊಳಿಸಲು ಅಥವಾ ಅವರ ಆಯುಧವನ್ನು ಹಿಡಿಯಲು ಬಳಸಲಾಗುತ್ತದೆ. ತಿರಪ್ಪು ಎನ್ನುವ ತಂತ್ರಗಳನ್ನು ಪಟ್ಟುಗಳನ್ನು ಎದುರಿಸಲು ಬಳಸಲಾಗುತ್ತದೆ. ಆದರೆ ಇವನ್ನು ಪಟ್ಟಿನಲ್ಲಿ ಸಿಗುವುದಕ್ಕಿಂತ ಮುಂಚೆಯೇ ಪ್ರಯೋಗಿಸಬೇಕು. ಸಿಲಂಬಮ್‌ನಲ್ಲಿ ದಾಳಿಯಿಂದ ತಪ್ಪಿಸಿಕೊಳ್ಳುವುದರಲ್ಲೂ ಅನೇಕ ವಿಧಾನಗಳಿವೆ - ತಡೆಯುವುದು, ಚತುರತೆಯಿಂದ ತಪ್ಪಿಸಿಕೊಳ್ಳುವುದು, ತಾಳಿಕೊಳ್ಳುವುದು, ಸುತ್ತಿಕೊಂಡು ತಪ್ಪಿಸಿಕೊಳ್ಳುವುದು, ಬಡಿಯವುದು (ಕೋಲಿನಿಂದ), ಕೊಲ್ಲುವುತಲ್ (ಒಂದೇ ಬಾರಿಗೆ ದಾಳಿ ಮಾಡುವುದು ಮತ್ತು ತಡೆಯುವುದು) ಹಾಗೂ ಕುಳಿತುಕೊಳ್ಳುವುದು ಅಥವಾ ಮಂಡಿಯೂರುವುದು, ಹೊರಕ್ಕೆ ಸರಿಯುವುದು, ಎತ್ತರಕ್ಕೆ ಹಾರುವುದು ಮೊದಲಾದ ನುಣುಚಿಕೊಳ್ಳುವ ಚಲನೆಗಳು.
ಹಲವು ಕಾಳಗದಾಳುಗಳ ವಿರುದ್ಧದ ಕಾಳಗದಲ್ಲಿ ಸಿಲಂಬಮ್‌ ನಿಪುಣರು ಕೋಲುಗಳನ್ನು ಏಕ ಮಂದಿಯ-ಕಾದಾಟದಲ್ಲಿ ಹಿಡಿಯುವಂತೆ ಹಿಡಿದುಕೊಳ್ಳುವುದಿಲ್ಲ. ಬದಲಿಗೆ ಅವರು ಪ್ರಾಣಿಗಳ ಹೊಡೆತದ ಭಂಗಿಯನ್ನು ಬಳಸುತ್ತಾರೆ. ಅದು ವಿರೋಧಿಗೆ ಮುಂದಿನ ದಾಳಿಯನ್ನು ನಿರೀಕ್ಷಿಸಲು ಕಷ್ಟಗೊಳಿಸುತ್ತದೆ.
ಸಿಲಂಬಮ್‌ ಶೈಲಿಯ ಚತುರನು ವರ್ಮ ಕಲೈಯಲ್ಲಿ ಪಳಗಿರುತ್ತಾನೆ ಹಾಗೂ ಕಡಿಮೆ ಶಕ್ತಿಯನ್ನು ಬಳಸಿಕೊಂಡು ಹಾನಿಕಾರಿ ಅಥವಾ ಶಕ್ತಿಗುಂದಿಸುವ ಪರಿಣಾಮಗಳನ್ನು ಉಂಟುಮಾಡಲು ದೇಹದ ಮೇಲೆ ಎಲ್ಲಿ ಹೊಡೆಯಬೇಕೆಂಬುದನ್ನು ತಿಳಿದಿರುತ್ತಾನೆ. ಏಕ-ವ್ಯಕ್ತಿಗಳ ಕಾಳಗದಲ್ಲಿ, ಚತುರನು ಕಾದಾಟದ ಸಂದರ್ಭದಲ್ಲಿ ಅನೇಕ ಬಾರಿ ಅವನ ಕೋಲನ್ನು ವಿರೋಧಿಯ ಮಣಿಕಟ್ಟಿಗೆ ಸರಿಸುತ್ತಿರುತ್ತಾನೆ. ಇದನ್ನು ವಿರೋಧಿಯು ಕಾಳಗದ ತೀವ್ರತೆಯಲ್ಲಿ ಗಮನಿಸುವುದಿಲ್ಲ. ಆದರೆ ಒಮ್ಮೆಗೆ ಮಣಿಕಟ್ಟಿನಲ್ಲಿ ತಕ್ಷಣದ ನೋವು ಕಾಣಿಸಿಕೊಂಡಾಗ ವಿರೋಧಿಯು ಯಾವುದು ಹೊಡೆದಿದೆಯೆಂದು ತಿಳಿಯದೆ ತನ್ನಷ್ಟಕ್ಕೇ ಕೋಲನ್ನು ಬಿಸಾಡಿ ಬಿಡುತ್ತಾನೆ. ಇಬ್ಬರು ನಿಪುಣರು ಪರಸ್ಪರ ಕಾದಾಡುವಾಗ, ಒಬ್ಬರು ಮತ್ತೊಬ್ಬರ ಕಾಲಿನ ಹೆಬ್ಬೆರಳಿಗೆ ಹೊಡೆತ ನೀಡುವ ಸವಾಲನ್ನು ಹೊಂದಿರುತ್ತಾರೆ. ಕಾಲಿನ ಹೆಬ್ಬೆರಳಿಗೆ ಹೊಡೆಯುವುದು ಕಾಳಗದಾಳಿಗೆ ಶಕ್ತಿಗುಂದಿಸುವ ಪರಿಣಾಮವನ್ನು ಉಂಟುಮಾಡಿ, ಕಾದಾಟವು ಕೊನೆಗೊಳ್ಳುವಂತೆ ಮಾಡುತ್ತದೆ. ಇದನ್ನು ಸೊಲ್ಲಿ ಅದಿತಾಲ್ ಎಂದು ಕರೆಯಲಾಗುತ್ತದೆ, ಅಂದರೆ "ಸವಾಲೊಡ್ಡುವುದು ಮತ್ತು ಯಶಸ್ವಿಯಾಗಿ ಹೊಡೆಯುವುದು".
ಬಾಹ್ಯ ಕೊಂಡಿಗಳು
ವರ್ಗ:ದ್ರಾವಿಡ ಕದನ-ಕಲೆಗಳು ವರ್ಗ:ತಮಿಳು ಕದನ-ಕಲೆಗಳು ವರ್ಗ:ಕೋಲಿನ ಕದನ ವರ್ಗ:ಕಾದಾಟ ಕ್ರೀಡೆಗಳು ವರ್ಗ:ಕಲೆ
ಬಿಸನಾಳ, ಸಿಂದಗಿ
ಬಿಸನಾಳ ಗ್ರಾಮವು ಕರ್ನಾಟಕ ರಾಜ್ಯದ ಬಿಜಾಪುರ ಜಿಲ್ಲೆಯ ಸಿಂದಗಿ ತಾಲ್ಲೂಕಿನಲ್ಲಿದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ ,, ಸೇಂಗಾ ಚಟ್ನಿ,, ಎಣ್ಣಿ ಬದನೆಯಕಾಯಿ ಪಲ್ಯ,, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು  ಮಾತನಾಡುತ್ತಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ  50  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಕಾಲುವೆ
ಕೃಷ್ಣಾ ನದಿಯ ಆಲಮಟ್ಟಿ ಆಣೆಕಟ್ಟುಯಿಂದ ಮುಳವಾಡ ಏತ ನೀರಾವರಿ ಕಾಲುವೆ ಕಾಲುವೆಯಿದ್ದು  ಗ್ರಾಮದಲ್ಲಿ  ಸಂಪೂರ್ಣ ಕೃಷಿಗೆ ಸಹಕಾರಿಯಾಗಿದೆ.
ಕೃಷಿ ಮತ್ತು ತೋಟಗಾರಿಕೆ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.
ಆರ್ಥಿಕತೆ
ಗ್ರಾಮದಲ್ಲಿ ಆರ್ಥಿಕ ವ್ಯವಸ್ಥೆ  ಮಧ್ಯಮ  ತರಗತಿಯಲ್ಲಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ  ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ಬಿಜಾಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ಬಿಜಾಪುರ
ಕರ್ನಾಟಕ
ವರ್ಗ:ಬಿಜಾಪುರ ಜಿಲ್ಲೆ ವರ್ಗ:ಸಿಂದಗಿ ತಾಲ್ಲೂಕು
ಮಸ್ಜಿದ್ ಅಲ್ ಹರಮ್
right|thumb|350px|ಕಾಬಾವನ್ನು ಸುತ್ತುವರೆದಿರುವ ಯಾತ್ರಿಕರು ಕಾಬಾ (الكعبة) ಮೆಕ್ಕಾ, ಸೌದಿ ಅರೇಬಿಯದಲ್ಲಿರುವ ಒಂದು ಕಟ್ಟಡ. ಇದು ಇಸ್ಲಾಂ ಧರ್ಮದ ಅತ್ಯಂತ ಪವಿತ್ರ ಕ್ಷೇತ್ರ. ಈ ಕಟ್ಟಡದ ಸುತ್ತ ಮಸ್ಜಿದ್ ಅಲ್-ಹರಾಮ್ ಎಂಬ ಮಸೀದಿಯನ್ನು ಕಟ್ಟಲಾಗಿದೆ. ಪ್ರಪಂಚದ ಎಲಾ ಮುಸ್ಲಿಮರು ಪ್ರಾರ್ಥಿಸುವಾಗ ಕಾಬಾದ ದಿಕ್ಕಿನಲ್ಲಿ ಪ್ರಾರ್ಥನೆಯನ್ನು ಸಲ್ಲಿಸುತ್ತಾರೆ.
ಆರಾಧನೆಗೆಂದು ನಿರ್ಮಿಸಲ್ಪಟ್ಟ ಪ್ರಪ್ರಥಮ ಭವನ
ಕ‌ಅಬಾ ಭವನವು ಏಕದೇವನಾದ ಅಲ್ಲಾಹನ ಆರಾಧನೆಗೆಂದು ನಿರ್ಮಿಸಲ್ಪಟ್ಟ ಪ್ರಪ್ರಥಮ ಭವನವಾಗಿದೆ(ಮಸೀದಿಯಾಗಿದೆ). ಸೌದಿ ಅರೇಬಿಯಾದ ಮಕ್ಕಾದಲ್ಲಿರುವ ಕ‌ಅಬಾ ಭವನವನ್ನು ಅಲ್ಲೇ ಸುತ್ತಮುತ್ತಲ ಪ್ರದೇಶದಲ್ಲಿರುವ ಬೆಟ್ಟಗುಡ್ಡಗಳ ಕಲ್ಲುಗಳಿಂದ ಅಲ್ಲಾಹನು ನಿಶ್ಚಯಿಸಿದ ಸ್ಥಳದಲ್ಲಿ ಹಝ್ರತ್ ಇಬ್ರಾಹಿಂ(ಅ) ಮತ್ತು ಅವರ ಪುತ್ರ ಹಝ್ರತ್ ಇಸ್ಮಾಯಿಲ್(ಅ)ಅವರು ಕಟ್ಟಿದ್ದರು. ಜಗತ್ತಿನಲ್ಲಿರುವ ಕೋಟಿಗಟ್ಟಲೆ ಮುಸಲ್ಮಾನರು ದಿನಂಪ್ರತಿ ಐದು ಬಾರಿ ಈ ಕ‌ಅಬಾ ಭವನಕ್ಕೆ ಅಭಿಮುಖವಾಗಿ ನಮಾಝ್ ನಿರ್ವಹಿಸುತ್ತಾರೆ.
ಕ‌ಅಬಾವನ್ನು ನಾಶ ಮಾಡಲು ಬಂದ ಅಬ್ರಹ ಚಕ್ರವರ್ತಿ
ಪ್ರವಾದಿ ಮಹಮ್ಮದ್(ಸ.ಅ)ರ ಜನನದ ಹಿಂದೆ ಅಬ್ರಹ ಎಂಬ ರೋಮನ್ ಅರಸನು ಕ‌ಅಬಾ ಭವನವನ್ನು ನಾಶ ಪಡಿಸಲು ಬಂದಿದ್ದ. ಆ ಸಂದರ್ಭದಲ್ಲಿ ಮಕ್ಕಾ ವಾಸಿಗಳಿಗೆ ಅಬ್ರಹನೊಂದಿಗೆ ಹೋರಾಡಿ ಕ‌ಅಬಾ ಭವನವನ್ನು ಸಂರಕ್ಷಿಸುವ ಧೈರ್ಯವಾಗಲಿ ಶಕ್ತಿಯಾಗಲಿ ಇರಲಿಲ್ಲ. ಅಬ್ರಹನ ಅತಿ ದೊಡ್ಡ ಸೇನೆಯ ಮೇಲೆ ಅಲ್ಲಾಹನು ಹಕ್ಕಿಗಳ ಮೂಲಕ ಹರಳು ಕಲ್ಲುಗಳನ್ನು ಸುರಿಸಿದನು. ಆ ಹರಳುಕಲ್ಲುಗಳು ಅವರ ಮೇಲೆ ಬಿದ್ದ ಕೂಡಲೆ ಅವರು ಕೊಳೆತು ಅವರ ಅಂಗಾಂಗ ಬೇರ್ಪಡಲು ಪ್ರಾರಂಬಿಸಿತು. ಹೀಗೆ ಅಬ್ರಹನ ಸೇನೆ ಸರ್ವನಾಶವಾಯಿತು. ಈ ಘಟನೆಯನ್ನು ಕುರ್ ಆನಿನ 105ನೇ ಅಧ್ಯಾಯ ಅಲ್-ಫೀಲ್ ನಲ್ಲಿ ಅಲ್ಲಾಹನು ವಿವರಿಸಿದ್ದಾನೆ. ಕ‌ಅಬಾ ಭವನವನ್ನು ಯಾರಿಗೂ ನಾಶ ಪಡಿಸಲು ಸಾಧ್ಯವಿಲ್ಲ. ಆ ಭವನಕ್ಕೆ ಯಾರ ರಕ್ಷೆಯ ಅಗತ್ಯವೂ ಇಲ್ಲ ಸ್ವತಃ ಅಲ್ಲಾಹನೇ ಅದರ ಸಂರಕ್ಷಣೆ ಮಾಡುವನು.
ಕ‌ಅಬಾ ಭವನವನ್ನು ನೋಡಿ ಪ್ರಾರ್ಥಿಸಿದರೆ ಪ್ರಾರ್ಥನೆಯು ಸ್ವೀಕರಿಸಲ್ಪಡುತ್ತದೆ ಮತ್ತು ಅಲ್ಲಾಹನ ಅನುಗ್ರಹ ಸುರಿಯುತ್ತದೆ ಎಂದು ಹದೀಸ್ ಗಳಿಂದ ಉಲ್ಲೇಖಿತವಾಗಿದೆ. ಈ ಭವನದ ತವಾಫ್(ಪ್ರದಕ್ಷಿಣೆ) ಮಾಡಲು ಅಲ್ಲಾಹನು ಕಲ್ಪಿಸಿದ್ದಾನೆ. ಈ ಪ್ರದಕ್ಷಿಣೆಯೂ ಕೂಡ ಅಲ್ಲಾಹನ ಆರಾಧನೆಯೇ ಆಗಿದೆ. ಮುಸ್ಲಿಮರು ಕ‌ಅಬಾ ಭವನವನ್ನಾಗಲಿ, ಹಜರುಲ್ ಅಸ್ವದ್ ಶಿಲೆಯನ್ನಾಗಲಿ ಆರಾಧಿಸುತ್ತಿಲ್ಲ. ಆರಾಧನೆಗೆ ಅರ್ಹನಾದವನು ಅಲ್ಲಾಹು ಮಾತ್ರ. ಅವನ ಹೊರತು ರಕ್ಷಕ ಮಿತ್ರರಾರೂ ಇಲ್ಲ. ಅವನೇ ಸಕಲ ಸೃಷ್ಟಿಗಳ ಸೃಷ್ಟಿಕರ್ತ.
ಅಬೂಹುರೈರಾ (ರ) ಹೇಳುತ್ತಾರೆ: ಪ್ರವಾದಿ (ಸ) ಹೇಳಿದರು: ನನ್ನ ಈ ಮಸೀದಿಯಲ್ಲಿ ನಿರ್ವಹಿಸಿದರೆ ಒಂದು ನಾಮಾಝ್'ಗಿಂತ ಸಾವಿರಪಟ್ಟು ಪುಣ್ಯದಾಯಕವಾಗಿದೆ. ಆದರೆ ಮಸ್ಜಿದುಲ್ ಹರಾಮ್ ಅದಕ್ಕೆ ಹೊರತಾಗಿದೆ.
ವರ್ಗ:ಇಸ್ಲಾಂ ಧರ್ಮ ವರ್ಗ:ಸೌದಿ ಅರೇಬಿಯ ವರ್ಗ: ಅಲ್ಲಾಹ ವರ್ಗ: ಅಲ್ಲಾಹ್ ವರ್ಗ: ಮುಹಮ್ಮದ್ ವರ್ಗ: ಅಲ್ಲಾಹನ ಪ್ರವಾದಿ ವರ್ಗ: ಅಹ್ಮದ್ ವರ್ಗ: ಅಸ್ಮಾಹುಲ್ ಹುಸ್ನ ವರ್ಗ: ಅಲ್ಲಾಹನ 99 ಹೆಸರುಗಳು ವರ್ಗ: ಅಲ್ಲಾಹನ ವಾಣಿ ವರ್ಗ: ಕುರ್ ಆನ್ ವರ್ಗ: ಕುರಾನ್
ಉದಯ ಟಿ.ವಿ
thumb|300px|ಉದಯ ಟಿವಿ ಲಾಂಛನ ಉದಯ ಟಿವಿ - ಕನ್ನಡದ ಪ್ರಮುಖ ಖಾಸಗಿ ಕಿರುತೆರೆ ವಾಹಿನಿಗಳಲ್ಲೊಂದು. ತಮಿಳಿನ ಸನ್ ಟಿವಿ, ಮಲಯಾಳಂನ ಸೂರ್ಯ ಟಿವಿ, ತೆಲುಗಿನ ತೇಜ ಟಿವಿ ವಾಹಿನಿಗಳ ಸಹಯೋಗದೊಂದಿಗೆ ಉದಯ ಟಿವಿ ವಾಹಿನಿಯು ಕಾರ್ಯ ನಿರ್ವಹಿಸುತ್ತಿದೆ. ಇದೇ ವಾಹಿನಿಯ ಕನ್ನಡದ ಮತ್ತೊಂದು ಅವರಣಿಕೆ, ಚಲನಚಿತ್ರ ಪ್ರಸಾರಕ್ಕೆ ಮತ್ತು ಚಿತ್ರಗೀತೆಗಳ ಪ್ರಸಾರಕ್ಕೆ ಹೆಚ್ಚಿನ ಒತ್ತುಕೊಟ್ಟ ಉಷೆ ಟಿವಿ ವಾಹಿನಿ.
ಭಾರತ, ಶ್ರೀಲಂಕಾ, ಸಿಂಗಾಪುರ, ಅಮೇರಿಕ ಮುಂತಾದ ದೇಶಗಳಲ್ಲಿ ಈ ವಾಹಿನಿಯು ಪ್ರಸಾರಗೊಳ್ಳುತ್ತಿದೆ.
ಹೊರಗಿನ ಸಂಪರ್ಕ
ವರ್ಗ:ಕಿರುತೆರೆ ವಾಹಿನಿಗಳು ವರ್ಗ:ಕನ್ನಡ ಟಿವಿ ವಾಹಿನಿ ವರ್ಗ:ಭಾರತದಲ್ಲಿ ಕನ್ನಡ ಟಿವಿ ಚಾನೆಲ್
ಉಷೆ ಟಿವಿ
ಉಷೆ ಟಿವಿ - ಕನ್ನಡದ ಪ್ರಮುಖ ಖಾಸಗಿ ಕಿರುತೆರೆ ವಾಹಿನಿಗಳಲ್ಲೊಂದು. ಕನ್ನಡದೇ ಆದ ಉದಯ ಟಿವಿ, ತಮಿಳಿನ ಸನ್ ಟಿವಿ, ಮಲಯಾಳಂನ ಸೂರ್ಯ ಟಿವಿ, ತೆಲುಗಿನ ತೇಜ ಟಿವಿ ವಾಹಿನಿಗಳ ಸಹಯೋಗದೊಂದಿಗೆ ಉದಯ ಟಿವಿ ವಾಹಿನಿಯು ಕಾರ್ಯ ನಿರ್ವಹಿಸುತ್ತಿದೆ. ಈ ವಾಹಿನಿಯಲ್ಲಿ ಕನ್ನಡದ ಚಲನಚಿತ್ರಗಳ ಪ್ರಸಾರಕ್ಕೆ ಮತ್ತು ಚಿತ್ರಗೀತೆಗಳ ಪ್ರಸಾರಕ್ಕೆ ಹೆಚ್ಚಿನ ಒತ್ತುಕೊಡಲಾಗಿದೆ.ಉಷೆ ಟಿವಿ ವಾಹಿನಿಯು ಈಗ "ಉದಯ ಮೂವೀಸ್" ಎಂಬ ಹೆಸರಿನಿಂದ ಕಾರ್ಯ ನಿರ್ವಹಿಸುತ್ತಿದೆ.
ಭಾರತ, ಶ್ರೀಲಂಕಾ, ಸಿಂಗಾಪುರ, ಅಮೇರಿಕ ಮುಂತಾದ ದೇಶಗಳಲ್ಲಿ ಈ ವಾಹಿನಿಯು ಪ್ರಸಾರಗೊಳ್ಳುತ್ತಿದೆ.
ವರ್ಗ:ಕಿರುತೆರೆ ವಾಹಿನಿಗಳು
ಗಿರೀಶ್ ರಾವ್ ಹತ್ವಾರ್
ಜೋಗಿ ಎಂಬ ಹೆಸರಿನಿಂದ ಜನಪ್ರಿಯರಾಗಿರುವವರು ಲೇಖಕ ಗಿರೀಶ್ ರಾವ್ ಹತ್ವಾರ್. ಇವರು ಕನ್ನಡದ ಹೊಸಕಾಲದ ಪ್ರಮುಖ ಲೇಖಕರಲ್ಲೊಬ್ಬರಾಗಿದ್ದು ಹಲವಾರು ಕತೆ, ಕಾದಂಬರಿಗಳನ್ನು ರಚಿಸಿದ್ದಾರೆ. ಹಲವು ಪತ್ರಿಕೆಗಳಲ್ಲಿ ಅಂಕಣ ಬರಹಗಳಿಂದಲೂ ಪ್ರಸಿದ್ಧಿಯಾಗಿದ್ದಾರೆ. ಧಾರಾವಾಹಿ, ಸಿನೆಮಾಗಳ ಗೀತಸಾಹಿತ್ಯ, ಚಿತ್ರಕಥೆ ಸಂಭಾಷಣೆ ರಚನೆಯಲ್ಲೂ ತೊಡಗಿಕೊಂಡಿದ್ದಾರೆ. ವೃತ್ತಿಯಿಂದ ಪತ್ರಕರ್ತರಾಗಿದ್ದು ಪ್ರಸ್ತುತ ಪುರವಣಿ ಸಂಪಾದಕರಾಗಿದ್ದಾರೆ.
ಸಾಹಿತ್ಯ ಕೃಷಿ
ಜೋಗಿ ಕನ್ನಡಪ್ರಭ ಪತ್ರಿಕೆಗೆ 'ಬಾಲಿವುಡ್ ಘಾಸಿಪ್' ಎಂಬ ಅಂಕಣ ಬರೆಯುತ್ತಿದ್ದರು. ಹಾಯ್ ಬೆಂಗಳೂರ್ ಪತ್ರಿಕೆಯಲ್ಲಿ 'ರವಿ ಕಾಣದ್ದು' ಅಂಕಣ ಬರೆಯುತ್ತಿದ್ದ ಜೋಗಿ ಅದೇ ಪತ್ರಿಕೆಯ ಸಹಾಯಕ ಸಂಪಾದಕರಾಗಿದ್ದರು. ಅನೇಕ ವರುಷಗಳಿಂದ ಹಾಯ್ ಬೆಂಗಳೂರ್ ಪತ್ರಿಕೆಗೆ ಸತತವಾಗಿ ಅಂಕಣ ಬರೆಯುತ್ತಾ ಬಂದವರು ಜೋಗಿ. 'ಅಚ್ಚರಿ' ಮಾಸಪತ್ರಿಕೆಯ ಸಂಪಾದಕರಾಗಿ ಕಾರ್ಯನಿರ್ವಹಿಸಿದರು. ಜೋಗಿ, ಜಾನಕಿ, ಗಿರೀಶ್ ರಾವ್ ಹತ್ವಾರ್, ಎಚ್ ಗಿರೀಶ ರಾವ್, ಸತ್ಯವ್ರತ ಹೊಸಬೆಟ್ಟು ಹೀಗೆ ಅನೇಕ ಕಾವ್ಯನಾಮಗಳಲ್ಲಿ ಬರೆಯುತ್ತಿರುವ ಜೋಗಿ ಕನ್ನಡಪ್ರಭ ಪತ್ರಿಕೆಯಲ್ಲಿ ಸಹ ಪುರವಣಿ ಸಂಪಾದಕರಾಗಿ ಕೆಲಸ ಮಾಡಿದವರು. ತಮ್ಮ ಚುರುಕಾದ ಚಲನಚಿತ್ರ ವಿಮರ್ಶೆಗಳಿಂದ, ಪುಸ್ತಕ ವಿಮರ್ಶೆಯಿಂದ ಗಮನ ಸೆಳೆದರು. ಅದರ ಜೊತೆಗೇ ಕತೆಗಾರರಾಗಿಯೂ ಹೊರಹೊಮ್ಮಿದ ಅವರು, ಕ್ರಮೇಣ ಕಾದಂಬರಿಗಳ ರಚನೆಯಲ್ಲೂ ತೊಡಗಿದರು.
ಪತ್ರಿಕೋದ್ಯಮ ಮತ್ತು ಸಾಹಿತ್ಯದ ಜೊತೆಗೇ ಜೋಗಿ ಕಿರುತೆರೆ ಧಾರವಾಹಿಗಳಿಗೆ ಸಂಭಾಷಣೆ ಬರೆದಿದ್ದಾರೆ. ಶಕ್ತಿ, ಯಶವಂತ ಚಿತ್ತಾಲರ ಶಿಕಾರಿ, ಬೆಳ್ಳಿತೆರೆ, ಗುಪ್ತಗಾಮಿನಿ, ಪ್ರೀತಿ ಇಲ್ಲದ ಮೇಲೆ, ಬಂದೇಬರತಾವ ಕಾಲ, ಶುಭಮಂಗಳ - ಅವರು ಸಂಭಾಷಣೆ ಬರೆದ ಕೆಲವು ಧಾರಾವಾಹಿಗಳು. ಧಾರಾವಾಹಿಗಳಿಗೆ ಶೀರ್ಷಿಕೆ ಗೀತೆಗಳನ್ನೂ ಬರೆದ ಜೋಗಿ ಅನಂತಮೂರ್ತಿಯವರ 'ಮೌನಿ' ಕತೆಯನ್ನು ತೆರೆಗೆ ಅಳವಡಿಸುವಲ್ಲಿ ಚಿತ್ರಕತೆ ಮತ್ತು ಸಂಭಾಷಣೆಯನ್ನೂ ಬರೆದಿದ್ದಾರೆ. ಅವರದೇ ಕತೆ ಕಾಡಬೆಳದಿಂಗಳು ಚಿತ್ರವಾಗಿದೆ. ಅದಕ್ಕೆ ರಾಜ್ಯ ಸರ್ಕಾರದ ಅತ್ಯುತ್ತಮ ಕತೆ ಪ್ರಶಸ್ತಿಯೂ ಲಭಿಸಿದೆ.
ಮಯೂರ, ತರಂಗ, ತುಷಾರ, ಸುಧಾ, ಕನ್ನಡಪ್ರಭ, ಪ್ರಜಾವಾಣಿ, ಓ ಮನಸೇ ಮುಂತಾದ ಪತ್ರಿಕೆಗಳಲ್ಲಿ ಕತೆಗಳನ್ನು ಪ್ರಕಟಿಸಿದ ಜೋಗಿ ಲಂಕೇಶ್ ಪತ್ರಿಕೆಗೆ ಎಚ್.ಗಿರೀಶ ಹೆಸರಲ್ಲಿ ಪ್ರಬಂಧಗಳನ್ನು ಬರೆಯುತ್ತಿದ್ದರು. ಅನಾಮಧೇಯ ಹೆಸರಲ್ಲಿ ಪುಸ್ತಕ ವಿಮರ್ಶೆ ಮಾಡುತ್ತಿದ್ದರು. ಸದ್ಯ ಮಣಿಪಾಲ ಸಮೂಹದ ರೂಪತಾರಾ ಪತ್ರಿಕೆಯ ರೂವಾರಿಯಾಗಿದ್ದಾರೆ. ಕನ್ನಡಪ್ರಭ ಪತ್ರಿಕೆಯ ಪ್ರಧಾನ ಪುರವಣಿ ಸಂಪಾದಕರಾಗಿ ದುಡಿಯುತ್ತಿದ್ದಾರೆ. ಪ್ರವಾಸ ಪ್ರೇಮಿಯಾದ ಜೋಗಿ ಅಮೆರಿಕಾ, ಶ್ರೀಲಂಕಾ, ನೇಪಾಳ, ಥೈಲ್ಯಾಂಡ್, ಸಿಂಗಾಪುರ್, ಮಲೇಷಿಯಾ ಮುಂತಾದ ದೇಶಗಳನ್ನು ಸುತ್ತಾಡಿದ್ದಾರೆ.
ಅವಧಾನ(ಗಮನ ಕೇಂದ್ರೀಕರಣ)
ಗಮನ ಕೇಂದ್ರೀಕರಣಕ್ಕೆ ಈ ಹೆಸರಿದೆ (ಅಟೆನ್ಷನ್). ಪ್ರಜ್ಞಾವಸ್ಥೆಯಲ್ಲಿ ಮನಸ್ಸು ಎದುರಿನ ಎಲ್ಲ ವಿಷಯಗಳ ಕಡೆಗೂ ಹರಿದಿರುತ್ತದಾದರೂ ಯಾವುದೋ ಉದ್ದಿಷ್ಟ ವಿಷಯದಲ್ಲಿ ಮಾತ್ರ ವಿಶಿಷ್ಟವಾಗಿ ಕೆಲಸ ಮಾಡುತ್ತಿರುತ್ತದೆ. ಉಳಿದೆಲ್ಲ ವಿಷಯಗಳಲ್ಲಿ ಅದು ಅಷ್ಟು ಸ್ಪಷ್ಟವಾಗಿ ಗಮನ ಹರಿಸುತ್ತಿರುವುದಿಲ್ಲ. ಗಮನದ ತೀವ್ರತೆಗೆ ತಕ್ಕಂತೆ ಅರಿವಿನ ತೀವ್ರತೆಯೂ ಹೆಚ್ಚು ಕಡಿಮೆಯಾಗುತ್ತದೆ. ನೆನಪಿಗೂ ಅವಧಾನವೇ ಕಾರಣ. ಅವಧಾನದಿಂದ ಕಲಿತದ್ದು ಜ್ಞಾಪಕದಲ್ಲಿ ನಿಲ್ಲುತ್ತದೆ. ಎಲ್ಲ ಇಂದ್ರಿಯ ಶಕ್ತಿಗಳನ್ನೂ ಏಕೀಭವಿಸುವಂತೆ ಮಾಡಿ ಪ್ರಕೃತ ವಿಷಯದತ್ತ ಮಾತ್ರ ಉಪಯೋಗಿಸಿದಲ್ಲಿ ಅವಧಾನ ಅತಿ ತೀವ್ರವಾಗುತ್ತದೆ. ಇದನ್ನೇ ಚಿತ್ತೈಕಾಗ್ರತೆ ಎನ್ನುವುದು. ಮನಸ್ಸು ಗುರಿಯನ್ನಲ್ಲದೆ ಬೇರೆಯದನ್ನು ಯೋಚಿಸಬಾರದು. ಕಣ್ಣು, ಕಿವಿ, ನಾಲಗೆ ಇತ್ಯಾದಿಗಳು ಅದಕ್ಕೆ ಸಹಕಾರಿಗಳಾಗಬೇಕು.
ಅವಧಾನ ನಮ್ಮ ವರ್ತನೆಯ ಮತ್ತು ಜಾಗೃದವಸ್ಥೆಯ ಒಂದು ಸಾಮಾನ್ಯ ಗುಣವಿಶೇಷ ವಾಗಿದೆ. ಅವಧಾನವಿಡುವುದು ಎಂದರೆ, ಕಾರ್ಯೋನ್ಮುಖ ಸ್ಥಿತಿಯನ್ನು ಹೊಂದುವುದು, ಕೆಲವು ವಸ್ತುಗಳನ್ನು ಗ್ರಹಿಸಲು, ಕೆಲವು ಕೆಲಸಗಳನ್ನು ನಡೆಸಲು ಸಿದ್ಧವಾಗುವುದು-ಎಂದು ಸಂಕ್ಷಿಪ್ತವಾಗಿ ಹೇಳಬಹುದು. ವ್ಯಕ್ತಿನಿಷ್ಠೆ ಮತ್ತು ವಸ್ತುನಿಷ್ಠೆ ಎಂದು ಅವಧಾನದಲ್ಲಿ ಎರಡು ಬಗೆ. ವ್ಯಕ್ತಿನಿಷ್ಠವಾಗಿ ಹೇಳುವುದಾದರೆ ನಾಭಿಗೆ (ಫೋಕಸ್) ಮತ್ತು ಎಲ್ಲೆಗೆ (ಮಾರ್ಜಿನ್) ಹೊಂದಿಕೊಂಡಂತೆ ಜಾಗೃದವಸ್ಥೆಯ ಏರ್ಪಾಡು ಎನ್ನಬಹುದು. ಅವಧಾನದಲ್ಲಿ ನಾಭಿ ಜಾಗೃದವಸ್ಥೆಯ ಒಂದು ಭಾಗ. ಆದ್ದರಿಂದಲೇ ಅವಧಾನ ಜಾಗೃದವಸ್ಥೆಯ ಆಯ್ದುಕೊಂಡ ಕಾರ್ಯ ಎನ್ನುತ್ತಾರೆ. ವಸ್ತುನಿಷ್ಠವಾಗಿ ಅವಧಾನ ವರ್ತನೆಯ ಒಂದು ರೂಪ. ಅಂದರೆ, ಒಂದು ಸನ್ನಿವೇಶಕ್ಕೆ ಅಥವಾ ಪರಿಸರಕ್ಕೆ ಹೊಂದಿಕೊಳ್ಳುವಿಕೆ. ಈ ಹೊಂದಾಣಿಕೆಯಲ್ಲಿ ರಿಸೆಪ್ಟರ್ ಹೊಂದಾಣಿಕೆಗಳು ಮತ್ತು ಶಾರೀರಿಕ ಭಂಗಿಯ (ಪಾಸ್ಚುರಲ್) ಹೊಂದಾಣಿಕೆಗಳಿವೆ. ಅಲ್ಲದೆ ಅವಧಾನ ಸ್ನಾಯುಗಳಲ್ಲಿ ಬಿಗಿತವನ್ನು ಹುಟ್ಟಿಸುತ್ತದೆ. ಕಣ್ಣುಗಳಲ್ಲಿ ವಿಶೇಷ ಬಳಕೆಯುಳ್ಳ ಮತ್ತು ಸ್ಪಷ್ಟದೃಷ್ಟಿಗೆ ಅಗತ್ಯವಾದ ಯವದ (ಲೆನ್ಸ್‌) ವ್ಯವಸ್ಥೆ, ಆಘ್ರಾಣಿಸುವಿಕೆ ಮತ್ತು ಕತ್ತನ್ನು ತಿರುಗಿಸುವಿಕೆ ಮುಂತಾದ ಪ್ರತಿಕ್ರಿಯೆಗಳು ರಿಸೆಪ್ಟರ್ ಹೊಂದಾಣಿಕೆಗಳಿಗೆ ಉದಾಹರಣೆಗಳಾಗಿವೆ. ಬಾಗಿ ನಿಂತು ಇಲಿಯ ಮೇಲೆ ಎರಗಲು ಸಿದ್ಧವಾಗಿರುವ ಬೆಕ್ಕಿನ ಆ ಒಂದು ಚಿತ್ರ ಶಾರೀರಿಕ ಭಂಗಿಯ ಹೊಂದಾಣಿಕೆಯನ್ನು ವ್ಯಕ್ತಪಡಿಸುತ್ತದೆ. ಯಾವುದೇ ಶಾರೀರಿಕ ಭಂಗಿಯ ಬಿಗಿತ ಸ್ನಾಯುಗಳ ಬಿಗಿತವನ್ನು ಒಳಗೊಂಡಿರುತ್ತದೆ.
ಅವಧಾನದಲ್ಲಿ ಮೂರು ರೀತಿಯನ್ನು ನಾವು ಕಾಣಬಹುದು: ದೊಡ್ಡ ಶಬ್ದ, ಪ್ರಕಾಶಮಾನವಾದ ಬೆಳಕಿನ ಹೊಳಪು, ತೀವ್ರತರವಾದ ವಿದ್ಯುತ್ಸಂಪರ್ಕ ಮುಂತಾದ ತೀಕ್ಷ್ಣವಾದ ಹಾಗೂ ಅನಿರೀಕ್ಷಿತವಾದ ಕ್ರಿಯೆಗಳಿಗೆ ಅಥವಾ ಪ್ರಚೋದನೆಗಳಿಗೆ ನಾವು ಥಟ್ಟನೆ ಅವಧಾನವನ್ನು ಅತ್ತ ಹರಿಸಿದಾಗಲೆಲ್ಲ, ಅದನ್ನು ಅನುದ್ದೇಶಿತ ಅವಧಾನವೆಂದು ಕರೆಯಬಹುದು. ಈ ರೀತಿಯ ಅವಧಾನಗಳಲ್ಲಿ ಪ್ರಚೋದನೆಗಳು ಅಥವಾ ಸನ್ನಿವೇಶಗಳು ವ್ಯಕ್ತಿ ಅವುಗಳನ್ನು ಸ್ವೀಕರಿಸಲು ಕಾರ್ಯೋನ್ಮುಖ ಸ್ಥಿತಿಯಲ್ಲಿರಲಿ ಅಥವಾ ಇಲ್ಲದಿರಲಿ ತಾವೇ ತಾವಾಗಿ ಸಂಭವಿಸುತ್ತಿರುತ್ತವೆ.